ועדת החינוך, התרבות והספורט, כנסת 18, פרוטוקול מספר 66, 2009-08-31 12:30

זבולון אורלב: אני מתכבד לפתוח את ישיבת ועדת החינוך, התרבות והספורט שמיועדת לקיים היום דיון בסוגיה הכואבת של קליטת הילדים העולים מאתיופיה במוסדות החינוך בפתח תקווה, נושא שעומד על סדר יומה של החברה בישראל.

זבולון אורלב: הוועדה קיימה סדרה של דיונים בקשר להערכות מערכת החינוך לפתיחת שנת הלימודים.

זבולון אורלב: ביקשנו ממשרד החינוך במהלך הדיונים כמה דיווחים.

זבולון אורלב: קיבלנו דיווח בעניין הסייעות הרפואיות לתלמידים בחינוך הרגיל.

זבולון אורלב: על פי המלצת הוועדה הבין-משרדית של משרד הבריאות ומשרד החינוך, משרד החינוך מחויב לתת מענה לתלמידים בחינוך הרגיל הזקוקים להשגחה בגין מצבי בריאות מסכני חיים.

זבולון אורלב: זה מתוקף חוק חינוך חובה לתלמידים חולים.

זבולון אורלב: הושגה הבנה בין משרד החינוך, משרד הבריאות ומרכז השלטון המקומי, שהמימון צריך להתחלק בין 4 גופים – משרד האוצר, משרד החינוך, משרד הבריאות ומרכז השלטון המקומי.

זבולון אורלב: השתתפות משרד האוצר נדרשת.

זבולון אורלב: דרוש תקציב נוסף כדי לתת מענה הולם.

זבולון אורלב: ביום רביעי השבוע מתקיים דיון נוסף.

זבולון אורלב: אנו מבקשים את המשך הדיווח עד לפתרון הבעיה.

זבולון אורלב: יש את הסוגיה של גילאי 3,4, אותם גני ילדים שהיו בעבר במפת סדרי העדיפויות הלאומיות של משרד החינוך ובעקבות הבג"ץ בוטלו.

זבולון אורלב: התקיים כאן דיון בשבוע שעבר.

זבולון אורלב: ביקשנו דיווח.

זבולון אורלב: במסגרת האישורים שבוטלו נכללים כ-5000 ילדים ברשויות מקומיות.

זבולון אורלב: ההורים ישלמו לפי מבחן הכנסה.

זבולון אורלב: כדי לכלול את כל הישובים שירדו במסגרת הצו יהיה צורך להכניס ישובים רבים אחרים שזכאים להיכנס על פי אותו קריטריון.

זבולון אורלב: העלות של אשכולות 3-9 היא למעלה ממיליארד שקלים.

זבולון אורלב: עלות הכללת כל הישובים באשכולות 3-6 היא למעלה מ-4 מיליון שקלים.

זבולון אורלב: עדיין אין פתרון.

זבולון אורלב: אנחנו נחזור לדון בסוגיה הזאת.

זבולון אורלב: לא ננוח ולא נשקוט עד אשר יימצא פתרון כדי להחזיר את אותן הטבות שניתנו ליישובים.

זבולון אורלב: פניתי לראש הממשלה בשני נושאים.

זבולון אורלב: נושא אחד הוא הנושא של חינוך תעבורתי שקיימנו בו כמה דיונים ועדיין אין לזה פתרון.

זבולון אורלב: ביקשנו על פי החלטת הוועדה את התערבות ראש הממשלה על מנת שיוסיף עוד 15 מיליון לרשות הלאומית לבטיחות בדרכים.

זבולון אורלב: החברה הישראלית ראתה בקליטת עלייה ערך ציוני, ממלכתי, לאומי, מוסרי ויהודי.

זבולון אורלב: אחד מיסודותיה של מדינת ישראל כמדינת העם היהודי היה קיבוץ הגלויות.

זבולון אורלב: מדינת ישראל יכולה להתפאר בקליטת עלייה.

זבולון אורלב: הייתה לי הזכות להיות מנכ"ל משרד החינוך בראשית שנות ה-90 כשהתחיל מבצע שלמה.

זבולון אורלב: ב-24 שעות הגיעו לכאן כ-15, 16 אלף איש, מתוכם כ-7500 ילדים היו צריכים להיקלט.

זבולון אורלב: רובם הגדול היו באתרי קרוואנים פזורים במועצות אזוריות.

זבולון אורלב: מערכת החינוך קלטה באהבה ובחיבוק.

זבולון אורלב: היא עשתה את זה לא תמיד בהצלחה אבל עם הרבה רצון טוב.

זבולון אורלב: נקלענו כאן למצב שיש עדיין ילדים שאינם יודעים היכן הם מתחילים את יום הלימודים מחר.

זבולון אורלב: יש שני גורמים ממלכתיים שמופקדים על העניין.

זבולון אורלב: בראש וראשונה זה משרד החינוך.

זבולון אורלב: לשר החינוך יש סמכויות רחבות מאוד בחוק.

זבולון אורלב: כמובן שיש גם לרשות המקומית.

זבולון אורלב: אלו שתי הרשויות שצריכות להסדיר שכל תלמיד יוכל ללמוד במגמת החינוך שהוא בחר, בין בממלכתי, בין בממלכתי דתי ובין בחינוך החרדי.

זבולון אורלב: זאת זכותו הבסיסית של כל הורה.

זבולון אורלב: עד היום השתדלתי שהשולחן הזה לא יהיה שולחן של התנגחות אלא קואליציה לאומית רחבה שתועיל לתרום את תרומתה של הוועדה לפתרון הבעיה שכל ילד יוכל ללמוד במגמת חינוך שהוריו בחרו בה.

גדעון סער: אדוני היושב-ראש, חברי הוועדה, גברתי יושבת-ראש האופוזיציה, מכובדי, אנחנו נמצאים היום בעיצומה של מערכה על פניה של החברה הישראלית ועל דמותה של מדינת ישראל.

גדעון סער: הנושא הזה הוא מערכה על דמותה של מדינת ישראל.

גדעון סער: זה לא נושא שנוגע אך ורק ל-3 בתי ספר שבמשך זמן מאוד ארוך מתעתעים במערכת החינוך כולה.

גדעון סער: מדובר בבתי ספר פרטיים שמקבלים מימון ציבורי.

גדעון סער: התפתחה פה במשך שנים גזענות.

גדעון סער: אף אחד לא חשב להתמודד עם התופעות האלו.

גדעון סער: זאת האמת.

גדעון סער: אם ניקח את הנושא של פתח תקווה, אז הגענו למצב שיש בית ספר שלומדים בו - לא קשור לכאורה לדיון הזה – עולי אתיופיה בלבד.

גדעון סער: זאת קליטת העלייה במדינת ישראל בשנת 2009.

גדעון סער: בית ספר שהוא בעיני - ותרשו לי לשים את הדברים על השולחן במלוא חריפותם - סוג של גטו.

גדעון סער: זה מה שהגענו אליו במדינת ישראל.

גדעון סער: כבר לפני כמה חודשים, זמן קצר אחרי שנכנסתי לתפקיד, באו אלי אנשי הלשכה המשפטית עם עתירה לבג"ץ של ארגון טבקה על הסירוב של אותם מוסדות פרטיים לקבל תלמידים עולי אתיופיה.

גדעון סער: המנכ"ל קיים על זה דיונים.

גדעון סער: הייתה ועדת בס שקבעה בצורה ברורה ביותר שכל הטענות והטוענות והתירוצים הם כסות לאפליה.

גדעון סער: אני הודעתי לבג"ץ שאנקוט בצעדים החריפים ביותר כלפי בתי ספר שכך יפעלו.

גדעון סער: זה אומר פגיעה בתקצוב ולקיחת הרישיון.

גדעון סער: כאן אנחנו מגיעים לאן שהגענו כמדינה שפגעה בחינוך הממלכתי והממלכתי דתי במשך שנים וטיפחה בתי ספר פרטיים.

גדעון סער: זה בסדר פרטיים, אבל פרטיים במימון ציבורי?

גדעון סער: אחד לא מלמד תנ"ך, אחד לא מקבל ילדים עולי אתיופיה, אחד לא רוצה לגשת למיצב.

גדעון סער: כל הבעיות האסטרטגיות חיכו על שולחני כשנכנסתי לתפקיד שר החינוך.

גדעון סער: לא ראיתי בעיה גדולה, אמיתית ומהותית שנפתרה לפני כהונתי.

גדעון סער: עכשיו זאת האחריות שלי.

מאיר שטרית: בתי ספר פרטיים לוקחים שכר לימוד של אלפי שקלים בחודש.

גדעון סער: הבעיה היא שלוקחים מהקופה הציבורית את שכר הלימוד.

גדעון סער: אם הם היו אומרים שהם רוצים להסתדר לבד זה היה דבר אחר.

גדעון סער: העמדה של אותם מוסדות מרגע שאמרנו את עמדתנו בצורה ברורה עברה התפתחויות כאלו ואחרות.

גדעון סער: משלילה היא עברה לאמירה שמוכנים לקבל אותם בכיתות א', אבל בכיתות היותר גבוהות הם יהיו בכיתות קלט, זאת אומרת בכיתות לילדים לעולי אתיופיה בלבד.

גדעון סער: אמרנו שאנחנו לא מוכנים לכיתות לעולי אתיופיה בלבד.

גדעון סער: שנים שיוועו לעלייה במדינה הזאת.

גדעון סער: באיזה היקף מדובר שבכלל חשבו על זה?

גדעון סער: שללנו את העניין הזה.

גדעון סער: אני נשענתי על חוות הדעת המקצועית של מנכ"ל המשרד ושל מנהלת המחוז ששללו את זה.

גדעון סער: כיתות קלט יש במרכזי קליטה, הן לא צריכות להיות בבתי הספר.

גדעון סער: זאת העמדה המקצועית שאימצתי.

גדעון סער: הלכנו מול העירייה.

גדעון סער: קיבלנו לפני כ-10 ימים שיבוץ של התלמידים למוסדות האלה.

גדעון סער: לא אנחנו עשינו את השיבוץ, הרשות המקומית עשתה.

גדעון סער: אמרנו שמקובל עלינו השיבוץ שהרשות המקומית עשתה.

גדעון סער: השיבוץ היה של 50 תלמידים ב-3 בתי הספר האלה.

גדעון סער: אלה היו המספרים.

גדעון סער: אתמול, בזמן שהייתי בישיבת ממשלה, בלי שאיש דיבר איתי, בתיווך של חברת כנסת מהאופוזיציה שנכנסה לעניין.

גדעון סער: .

גדעון סער: חברת הכנסת תירוש, אני מנסה לשער איך היית מגיבה אם בזמן כהונתך כמנכ"לית היו עושים דבר כזה.

רונית תירוש: תראה איך זה הולך בכיוון פוליטי.

רונית תירוש: הילדים זה לא דבר שמשנה.

גדעון סער: אדוני היושב-ראש, הסכם הפשרה המדומה לא כולל את ועדי ההורים ואת הממלכתי דתי שקולט את הרוב הגדול של העולים מאתיופיה.

גדעון סער: זה הסכם פשרה בין העירייה ל-3 מוסדות סרבניים שמתעתעים במערכת.

גדעון סער: היה כתוב אבל נמחק שהם ימיינו ויראיינו.

גדעון סער: אתמול התקיימו 3 שימועים אצל מנכ"ל משרד החינוך.

גדעון סער: לא קיבלנו רשימות שמיות, שזה בניגוד לשיבוץ הראשוני שבו ידענו לאן כל אחד הולך.

גדעון סער: היו מכסות כלליות שירדו כמעט ב-50% לאותם מוסדות.

גדעון סער: זה פשרה איתם.

גדעון סער: במהלך השימועים בית ספר אחד אמר שהוא מנהל מגעים עם העירייה לגבי מי יהיו התלמידים, בית ספר שני אמר שהוא יראיין ויחליט לפי השאלה אם הם עומדים בקריטריונים מבחינה דתית, בית ספר שלישי אמר שהוא יראיין וינסה לקבל.

גדעון סער: איזו פשרה זאת?

גדעון סער: זאת הונאה והולכת שולל.

גדעון סער: מה שיש לך בידיים זה דבר נזיל לחלוטין.

גדעון סער: אתה לא יודע מי מתקבל לאיזה בית ספר.

גדעון סער: זה פחות מיומיים לפני תחילת הלימודים .

גדעון סער: הדבר הכי קל היה להשתתף בהצגה ולהגיד שמקבלים את הפשרה, למרות שבאו בתי הספר וועדי ההורים ולפני שהתחילו השימועים הם אמרו שהם דוחים בשתי ידיים את הפשרה הזאת.

גדעון סער: מי פה הרס את החגיגה?

גדעון סער: אני ישבתי אתמול עד 10 בלילה כדי לנסות למנוע את ההשבתה.

גדעון סער: אני מתכוון להמשיך בזה.

גדעון סער: היו הרבה מתנדבים ומתווכים.

גדעון סער: יש רשויות שלטון במדינת ישראל.

גדעון סער: אנחנו לא זקוקים למתווכים.

גדעון סער: אם המתווכים היו מביאים הסכם טוב, אם הם היו מודיעים שהם לא ימיינו ויקבלו את המכסה זה היה דבר אחר.

גדעון סער: קיימנו ישיבה אחרי השימועים.

גדעון סער: הודענו שבנסיבות שנוצרו אנחנו בשלב ראשון מפסיקים את התקצוב לאותם מוסדות.

גדעון סער: אינני יודע איך זה יתפתח ומה יהיה בהמשך.

גדעון סער: יש לנו עוד כלים.

גדעון סער: האחריות לשיבוץ היא של הרשות המקומית, אבל האחריות של התקצוב והרישיון היא עדיין אצלנו.

גדעון סער: הגענו כחברה קולטת עלייה במדינה ציונית לשפל מוסרי, לשפל ערכי.

גדעון סער: אם רוצים לתעתע במשרד החינוך זה בסדר גמור, אבל לא צריך גם לתעתע וגם לבקש תקציב.

גדעון סער: צריך להחליט מה רוצים.

גדעון סער: היו לי במשך השבועות והימים האחרונים אין ספור שיחות.

גדעון סער: היו לי כמה שיחות עם הרב הספרדי הראשי, הרב שלמה עמאר.

גדעון סער: הצעתי שבתי הספר הממלכתיים ישתתפו בקליטת הילדים העולים עם תגבור של לימודי יהדות כדי שלא ייפגעו בסוגיית הגיור.

גדעון סער: בשיחה האחרונה ביום שישי אמר לי כבוד הרב הראשי להעביר לו את ההצעה בכתב.

גדעון סער: אתמול לפני השימועים העברתי הצעה שגובשה בפיקוח על החינוך הדתי לקליטת הילדים העולים בבתי הספר הממלכתיים עם חניכה של תלמידי ישיבות ההסדר בפתח תקווה בתפילות, בלימודי קודש, עם תכניות לימודים מרוכזות לחגים.

גדעון סער: זה דבר שנראה בעיני סביר ביותר.

גדעון סער: ביקשתי תשובה.

גדעון סער: הבוקר התקשרתי לרב והוא אמר לי שמבחינה הלכתית זה בלתי אפשרי.

חיים אמסלם: אדוני קיבל תשובה בכתב?

גדעון סער: אני קיבלתי תשובה בעל-פה מכבוד הרב שלמה עמאר.

גדעון סער: זה אחרי שהוא התייעץ בעניין.

גדעון סער: הוא היה בבית כבוד הרב עובדיה יוסף הבוקר.

מיכאל בן-ארי: זה אומר שבתי הספר נהפכו להיות מכוני גיור?

גדעון סער: אין שום בעיה שמערכת החינוך הממלכתית תקלוט.

גדעון סער: אינני רוצה לפגוע או להעמיד מכשול כאשר ההורים חוששים בסוגיית הגיור.

גדעון סער: כל הורה שירצה שהילד שלו ילמד בבית ספר ממלכתי, הילד שלו ילמד בבית ספר ממלכתי.

גדעון סער: הדבר הזה לא שנוי במחלוקת.

גדעון סער: זה גם החוק.

גדעון סער: אני מדבר על משהו שניסיתי לעשות כדי לפתור דבר אחר שאני יודע שמטריד את המשפחות.

גדעון סער: אני מלווה את הדברים שמטרידים את המשפחות יום יום ושעות ארוכות.

גדעון סער: יש לנו כמה חלופות.

גדעון סער: החלופה הכי טובה זה שהילדים ילמדו בתחומי העיר, למרות שהרבה מאוד מקומות נהדרים ביקשו לקלוט את הילדים במוסדות החינוך שלהם.

גדעון סער: אנחנו אמרנו שנעמיד הסעות.

גדעון סער: זאת לא החלופה הטובה.

גדעון סער: החלופה הטובה שהם ייקלטו בעירם.

גדעון סער: זאת החלופה שהיא הכי נכונה.

גדעון סער: אנחנו נקיים שיחות.

גדעון סער: אנחנו נדאג לפתור את הנושא הזה.

גדעון סער: שוחחתי שיחה קצרה עם ראש העיר לפני הישיבה.

גדעון סער: אנחנו נשוחח גם אחרי הישיבה.

גדעון סער: אנחנו נשוחח גם עם כל הגורמים האחרים שהם לפי דעתי חיוניים כדי לגרום לכך שמחר יתחיל יום הלימודים בפתח תקווה.

גדעון סער: יש החלטה מלפני כשבוע שוועד ההורים העירוני לא יקיים לימודים.

גדעון סער: לפי דעתי צריך לקיים לימודים.

גדעון סער: אמרתי אתמול לנציגי ועד ההורים שצריך לקיים מחר לימודים.

גדעון סער: בואו ביחד נפתור את הבעיה, ניתן מענה לתלמידים ונפתח בלימודים.

גדעון סער: זה יהיה המאמץ שלנו היום.

גדעון סער: אנחנו נצטרך לעשות חשבון נפש, נצטרך ללמוד איך מתמודדים עם הבעיות האלו בחזית מאוד רחבה.

גדעון סער: הזכרתי את בית ספר נר עציון.

גדעון סער: זאת מציאות שלא צריכה להתקיים במדינה מתוקנת.

גדעון סער: אנחנו נלמד ממה שקרה, אנחנו נלך לכיוון של התמודדויות עם בעיות שהוזנחו הרבה מאוד זמן.

גדעון סער: אני מבקש מכולם לסייע לנו.

גדעון סער: אנחנו במצב לא פשוט מהרבה מאוד סיבות.

גדעון סער: יש הרבה גורמים שמפריעים באמצע.

גדעון סער: כל אחד רוצה לגזור את הקופון שלו באיזה שהוא מקום.

רונית תירוש: הפוסל במומו פוסל.

גדעון סער: גברתי, לא דיברתי אלייך, את לא צריכה לקפוץ.

רונית תירוש: במפורש דיברת אלי.

גדעון סער: גברתי, התנהגות ממלכתית הייתה מחייבת גישה אחרת מול המערכת שאת ניהלת עד לפני שנים ספורות.

גדעון סער: אני מכבד אותך, אני מכבד את העצות שלך, אני שומע אותך בקשב בוועדה הזאת, אני אפילו יכול לגלות שבאתי לשאול את דעתך לפני שקיבלתי על עצמי את התפקיד הקשה הזה, אבל היית צריכה לפעול באופן שונה.

גדעון סער: אני לא מטיל דופי בכוונות שלך, אבל גישה ממלכתית הייתה צריכה לחייב משהו שונה כלפינו כמערכת.

גדעון סער: היו הרבה מאוד אחרים שרצו להיכנס.

גדעון סער: זה מספיק מסובך גם ככה.

גדעון סער: יש הרבה משתנים במשוואה הזאת.

גדעון סער: אנחנו צריכים לעבוד בשעות שנותרו על-מנת לפתור את המשבר הזה.

גדעון סער: אסור לחזור אחורה, צריך לקחת את הלקחים קדימה ולבנות חברה יותר בריאה ומערכת חינוך שונה במדינת ישראל.

גדעון סער: הגענו לנקודה לא טובה.

יצחק אוחיון: כבוד השר, כבוד יושב-ראש הוועדה, גברתי יושבת ראש האופוזיציה, מנכ"ל המשרד, חברי כנסת, תושבי פתח תקווה, קהל נכבד, שמענו עכשיו סקירה מהשר.

יצחק אוחיון: העיר פתח תקווה קלטה למערכת החינוך היסודי שלה השנה כ-800 תלמידים.

יצחק אוחיון: זה מספר שכל אחד מכם יודע מה הוא אומר.

יצחק אוחיון: רק במהלך השנה ובקיץ קיבלנו עוד 200 ילדים.

יצחק אוחיון: מי שלא יודע כדאי שידע שהעיר פתח תקווה היא עיר קולטת עלייה, מחבקת את האתיופים, מטפלת בהם באהבה.

שלמה מולה: הם יוצאי אתיופיה.

ציפי לבני: כשאומרים אתיופים מתייחסים אליהם כאילו הם לא אזרחים.

ציפי לבני: מדובר בעולים מאתיופיה.

יצחק אוחיון: בקיץ הגיעו אלינו 280 ילדים.

יצחק אוחיון: לאחר מכן הגיעו 120 ילדים.

יצחק אוחיון: אדוני השר, מה זה העניין שאמרת שהסיפור היה מאחורי גבכם?

יצחק אוחיון: אתם אלה שמשבצים את הילדים?

יצחק אוחיון: אתם אלה שמטפלים בילדים?

גדעון סער: באתם לבקש שנעזור לכם אל מול המוסדות.

גדעון סער: אתה שוכח את ההיסטוריה.

יצחק אוחיון: אני לא אתן לאף אחד לקחת את סמכותי כאדם שאחראי על החינוך בפתח תקווה.

יצחק אוחיון: אני אשבץ את הילדים לפי הבנתי המקצועית יחד עם אנשי מינהל החינוך.

יצחק אוחיון: זה מה שעשיתי.

יצחק אוחיון: אדוני השר, האם התכוונת למצוא איזה פתרון?

יצחק אוחיון: אתה תדבר עם המוסדות, עם המנהלים, עם ההורים?

יצחק אוחיון: את כל הפעולות האלו עשיתי במשך כמעט חודש ימים כדי שהתלמידים יוכלו להיכנס לבתי הספר.

יצחק אוחיון: שנת הלימודים בפתח תקווה מוכנה ברמה הגבוהה ביותר.

יצחק אוחיון: רק בקיץ האחרון השקענו 35 מיליון שקל במערכת החינוך עצמה כדי להכין אותה לפתיחת שנת לימודים.

יצחק אוחיון: אם יש ועד הורים שרוצה להשבית אנחנו נסתדר עם זה.

יצחק אוחיון: אני עבדתי יום ולילה כדי לשכנע גורמים נוספים לקלוט ילדים.

יצחק אוחיון: בעיר פתח תקווה יש בתי ספר ממלכתיים ובתי ספר פרטיים.

יצחק אוחיון: לא אני הקמתי את בתי הספר הפרטיים, לא אני מימנתי להם את השכר.

יצחק אוחיון: אני חי בתוך מה שיש לי.

יצחק אוחיון: אני הצלחתי לשכנע גם גורמים חרדים לקלוט ילדים.

יצחק אוחיון: כמובן ששכנעתי גם את מוסדות המעיין התורני, את המוסדות המוכרים והלא מוכרים.

יצחק אוחיון: עשיתי את כל המאמצים.

יצחק אוחיון: אתמול הייתה בידי רשימה מסודרת שעל פיה אנחנו יכולים לסיים את הקליטה עוד היום.

יצחק אוחיון: המנכ"ל או השר אמרו שנתנו כל מיני רשימות.

יצחק אוחיון: אדוני השר, אני אחראי לכך שכל הילדים ייקלטו.

שלמה מולה: למה עד אתמול לא עשית את זה?

יצחק אוחיון: חודש שלם עבדתי על זה.

יצחק אוחיון: יש לי דברים נוספים לעשות בעיר שלי.

יצחק אוחיון: עבדתי על זה המון זמן.

יצחק אוחיון: לבתי ספר שיעשו מבחנים ומיונים לילדים אני לא אתן להמשיך לפעול.

יצחק אוחיון: אני מתחייב לקלוט את הילדים, לפתח אותם על מנת שיגיעו להישגים.

יצחק אוחיון: אין לי עניין להאריך את הדיון, כיוון שסיכמנו שנדבר עם השר ועם המנכ"ל לאחר הישיבה.

יצחק אוחיון: אנחנו ערוכים לצאת לדרך.

יצחק אוחיון: השר אמר שהוא יסגור את הברזים למוסדות הפרטיים.

יצחק אוחיון: מה יעשו אותם 30 ילדים שהמוסדות הפרטיים אמורים לקלוט?

יצחק אוחיון: אני מבקש מהשר לרדת מהעניין הזה לפחות עד שנסיים את פתיחת שנת הלימודים.

יצחק אוחיון: אנו נפתח את שנת הלימודים מחר בבוקר.

יצחק אוחיון: אנחנו בטוחים שאנחנו נמצא את הדרך יחד עם מנהלת המחוז והשר כדי לקלוט את הילדים.

זבולון אורלב: האם כל הילדים מאתיופיה משובצים שמית לפי בתי ספר ואתה יכול להציג את הרשימה למשרד החינוך?

זבולון אורלב: אומר שר החינוך שהכל באוויר, שאין שיבוץ.

יצחק אוחיון: נמצאת פה מנהלת האגף היסודי.

יצחק אוחיון: היא תעביר לשר ולמנהלת המחוז את כל הרשימה.

זבולון אורלב: האם כל התלמידים משובצים שמית עד האחרון שבהם?

יצחק אוחיון: כן.

זבולון אורלב: האם הם יודעים לאיזה בית ספר הם הולכים?

יצחק אוחיון: הם יודעים.

זבולון אורלב: האם כל תלמיד עולה מאתיופיה יודע בשעה הזאת לאיזה בית ספר הוא הולך מחר בבוקר?

זבולון אורלב: האם בית הספר יודע?

יצחק אוחיון: כן.

יצחק אוחיון: משרד החינוך אמר שהוא לא מקבל את הפשרה.

גדעון סער: מה קרה לשיבוץ הזה?

גדעון סער: לנו הוא לא נמסר.

זבולון אורלב: אני מבין ממך שכל תלמיד עולה מאתיופיה יודע איפה הוא ילמד מחר בבוקר.

זבולון אורלב: אין ראיונות, אין מבחנים, אין מיונים.

זבולון אורלב: זה כולל גם מבחן להורים.

יצחק אוחיון: כן.

יצחק אוחיון: המנכ"ל הודיע לי אתמול שהם לא מקבלים את הפשרה.

יצחק אוחיון: בבתי הספר הפרטיים הילדים משובצים למרות מה שאמר המנכ"ל אתמול.

זבולון אורלב: מדוע השר אומר שעד לרגע זה משרד החינוך לא קיבל רשימת שיבוצים, רשימת תלמידים, רשימת בתי ספר?

זבולון אורלב: מה הבעיה?

יצחק אוחיון: אני לא אמור להעביר למשרד החינוך את רשימת השיבוצים.

גדעון סער: לפני שבוע העברת.

יצחק אוחיון: העברתי לך פעם אחת.

יצחק אוחיון: אחרי זה התנהלתי כדי לגמור את הפרשה הזאת.

יצחק אוחיון: עוד היום נעביר רשימה של כל מה שמקבל כל בית ספר.

יצחק אוחיון: אם יהיה ילד שיעשו לו מיונים או מבחנים אני אעביר את השם ותעשו מה שאתם רוצים עם אותו מוסד.

זבולון אורלב: חלק מהבעיה היה העניין של הקליטה השוויונית.

זבולון אורלב: רצו שכל בתי הספר יזכו בזכות ובמלאכת החינוך הקדושה של קליטת תלמידים עולים באופן שווה.

זבולון אורלב: האם השיבוץ משקף איזה שהוא שוויון בזכות הזאת בין בתי הספר הרשמיים והלא רשמיים בפתח תקווה?

יצחק אוחיון: הכנסנו למעגל הקליטה 2 בתי ספר חרדיים.

יצחק אוחיון: ביחד אנחנו מגיעים לשוויוניות.

זבולון אורלב: צריך לדעת שעיריית פתח תקווה קלטה למעלה מ-800 תלמידים עולים.

זבולון אורלב: עיקר הנטל נופל על החינוך הממלכתי דתי.

זבולון אורלב: החינוך הממלכתי דתי ראוי לכל שבח ולכל הוקרה על כך שהוא עושה את מלאכת הקליטה באהבה, בחיבה.

זבולון אורלב: אני שמח שחברי כנסת נוספים והשר תומכים בעניין הזה.

ציפי לבני: זה לא דבר שגרתי שיושב-ראש אופוזיציה בא לדיוני ועדה בכנסת.

ציפי לבני: החלטתי לבוא בגלל חשיבות העניין.

ציפי לבני: זו לא מעורבות ראשונה שלי בנושא.

ציפי לבני: כששמעתי מה שמתרחש בפתח תקווה הדבר הראשון שעשיתי זה הרמתי טלפון לראש העיר.

ציפי לבני: ראש העיר אמר לי שאין לו את הכלים על מנת לייצר מצב שבו כל אחד מהתלמידים לומד.

ציפי לבני: הוא אמר לי שהוא נדרש למשרד החינוך על מנת לבצע ולאכוף את החוק.

ציפי לבני: מששמעתי את שר החינוך אומר שבכוונתו לפעול קיבלתי החלטה עקרונית לא להעביר את הנושא הזה למגרש הפוליטי.

ציפי לבני: תפקידה של אופוזיציה זה לא רק להלחם בממשלה אלא להלחם בעד מה שנכון.

ציפי לבני: אם הממשלה עושה מה שנכון אנחנו נתמוך בה על מנת לאכוף על מערכות החינוך את עקרונות השוויון שכולנו מאמינים בהם.

ציפי לבני: אני לא רוצה להיכנס וזה לא נכון להתייחס למאמצים שנעשו אתמול בדרך כזאת או אחרת על-מנת לייצר פתרון כזה או אחר לתלמידים.

ציפי לבני: אני לא מתכוונת לעסוק בפרטים.

ציפי לבני: אני הולכת לדבר על עקרונות.

ציפי לבני: בעיני בעקרונות האלה אין פשרה.

ציפי לבני: גם אם אין מספיק חינוך ממלכתי חייבים להתנהל בעניין הזה בצורה ממלכתית.

ציפי לבני: יו"ר הוועדה אמר שהדיון הזה לא היה צריך להיערך אם היה נמצא פתרון לכולם.

ציפי לבני: אני מאוד שמחה שנערך הדיון הזה, כי הסיפור הוא הרבה יותר גדול ורחב מאשר השאלה מה יקרה עם אותם X תלמידים עולי אתיופיה בפתח תקווה.

ציפי לבני: הטיפול הוא טיפול הרבה יותר עמוק מסידור מקרי של תלמידים בפתח תקווה בבתי הספר השונים.

ציפי לבני: טוב שהדיון הזה מתקיים.

ציפי לבני: אני מקווה שזה דיון ראשון בסדרה של דיונים שאמורים לטפל בבעיות כפי שהן.

ציפי לבני: אני שמחה ששר החינוך דיבר על הבעיות שהן מעבר לבעיות של פתח תקווה, ועל הצורך לתת להן פתרון.

ציפי לבני: יש כאן שילוב קטלני של שתי בעיות מערכתיות וחברתיות.

ציפי לבני: האחת עוסקת בקליטה ושילוב עולי אתיופיה ברמה החברתית, לא רק החינוכית, והדבר השני זאת הבעיה של בתי הספר הפרטיים המוכרים, הפרטיים הלא רשמיים, החרדיים וכל התהליך שבו החברה הישראלית הופכת להיות ממה שאמור היה להיות לו חזון משותף וערכים משותפים לחברות שונות שחיות זו בצד זו.

ציפי לבני: חלק חושבים שהם אתיופים, חלק חושבים שהם רוסים, חלק חושבים שהם חרדים, חלק זה חרדים אשכנזים, חלק זה חרדים ספרדים.

ציפי לבני: אנחנו לא יכולים להרשות לעצמנו את הדבר הזה.

ציפי לבני: מה שקרה בפתח תקווה זה שילוב קטלני של שתי בעיות שצריך להתייחס אליהן ולפתור אותן.

ציפי לבני: בכל מה שקשור לקליטת יהודי אתיופיה יש מעגל אכזרי.

ציפי לבני: מדובר בקבוצה שמגיעה לארץ על תקן של מכתב של הרב הראשי שאומר שהם יכולים לעלות, ובלבד שהילדים יעברו את תהלך הגיור בבתי הספר שהוא מאשר.

ציפי לבני: במינוס הזה הם מתחילים את החיים שלהם במדינת ישראל.

זבולון אורלב: למה אם הם לומדים בבתי ספר פרטיים זה מינוס?

ציפי לבני: כי זאת חובה.

ציפי לבני: אני מאמינה שלכל אזרח במדינת ישראל יש את הזכות לבחור.

ציפי לבני: אין כאן את הזכות לבחור.

ציפי לבני: אם הם לא יכולים לעבור את תהליך הגיור זה פוגע באפשרות שלהם להגיע הנה.

ציפי לבני: הם מגיעים לפי חוק הכניסה לישראל, לא לפי חוק השבות.

ציפי לבני: בדיונים שערכתי בזמנו עם רבנים יש שאלה אם ילד עד גיל 10,11,13 צריך לעבור את כל התהליך הזה של שמירת המצוות.

ציפי לבני: זאת שאלה הלכתית מרתקת.

ציפי לבני: כנראה שלא.

ציפי לבני: שווה לשים אותה על השולחן.

ציפי לבני: אני שמחה ששר החינוך פנה אל הרב עמאר.

ציפי לבני: צריך לתת לזה פתרון לא בהקשר ההלכתי הנוקשה.

ציפי לבני: מה שקורה זה שכשהם מגיעים הנה וגרים בשכונות מסוימות ערך הדירות יורד.

ציפי לבני: כשהם גרים בשכונות האלו שמים אותם באותו בית ספר.

ציפי לבני: בית הספר בפתח תקווה זה לא בית הספר היחיד שיש בו עולי אתיופיה.

ציפי לבני: נדמה לי שבבאר יעקב קיים בית ספר כזה.

ציפי לבני: יש כ-20 בתי ספר שמורכבים כולם מגטאות של ילדים יוצאי אתיופיה.

ציפי לבני: אם ראש העיר לא דואג לפירוק הדבר הזה זה מה שאנחנו רואים.

ציפי לבני: זאת הזדמנות לדבר לא רק על השאלה של ילדי כיתה א' בפתח תקווה, כי גם אלה שמצליחים ומתקדמים והולכים לאוניברסיטה אחר כך לא מקבלים אותם לעבודה כי הם יוצאי אתיופיה.

ציפי לבני: התופעה הזאת היא תופעה שאי אפשר לסיים את הדיון סביבה בזה שנרגיש טוב, בזה שאולי מישהו יקבל רשימה של כמה תלמידים שמתקבלים.

ציפי לבני: אני מוצאת את עצמי כמעט במצב ביזארי, כי אני נאבקת על הזכות של ילדים ללמוד בבתי ספר שהם מוכרים ולא רשמיים שמקבלים תקצוב ולא מלמדים את לימודי הליבה.

ציפי לבני: זה הנושא הבא שצריך לדבר עליו.

ציפי לבני: לפחות שהתלמידים האלה יקבלו את זה.

ציפי לבני: אנחנו לא יכולים להיות חברה שמתהדרת בערכים שלה אם אנחנו בפועל מתנהלים בגזענות.

ציפי לבני: זה לא רק עניין של משרד מסוים, זה לא רק עניין של ממשלה, זה עניין חברתי.

ציפי לבני: שכל אחד ישאל את עצמו בבית מה הוא עושה כשמישהו יוצא אתיופיה בא לשכור ממנו דירה, או כשהבן שלו חוזר עם מישהו יוצא אתיופיה מבית הספר או מהצבא.

ציפי לבני: יש היום מודעות יותר גדולה לעניין, אבל זה לא מספיק.

ציפי לבני: אנחנו עכשיו נתקלנו במשהו שהוא קצה הקרחון.

ציפי לבני: האפליה שקיימת בבית הספר היא לא היחידה.

ציפי לבני: מדינת ישראל לא יכולה להיות, לא צריכה להיות ולא תהיה מדינה שיש בה אפליה על הרקע הזה.

ציפי לבני: לא רציתי להעביר את זה למגרש הפוליטי.

ציפי לבני: אומרים לי שלא רק מפלים את הילדים יוצאי אתיופיה.

ציפי לבני: נכון שיש גם נערות שהן יוצאות עדות המזרח שלא מתקבלות לבתי ספר של אשכנזים.

ציפי לבני: שם בג"ץ פסק פסיקה.

ציפי לבני: אלה אולי בתי ספר שהם פרטיים יותר.

ציפי לבני: לדעתי הם מקבלים תקצוב של 100%.

זבולון אורלב: יש אומרים שאפילו יותר מ100%.

ציפי לבני: זה לא משנה אם הבעיה היא שלא מקבלים ילדים יוצאי אתיופיה או לא מקבלים ילדות בנות עדות המזרח.

ציפי לבני: זה אותו גועל נפש.

ציפי לבני: זה לא קרה היום.

ציפי לבני: זאת תופעה של הרבה מאוד שנים אחורה.

ציפי לבני: זה תשלומים שהמערכת הפוליטית לדורותיה שילמה על מנת להתקיים.

ציפי לבני: בעיני זאת הזדמנות לייצר שינוי.

ציפי לבני: אם שר החינוך הולך לשנות את התהליכים אני מראש אומרת שתהיה תמיכה.

ציפי לבני: שיווין זה לא רק מקצוע או חלק ממקצוע שלומדים בבתי הספר, אלא זה עיקרון וערך שצריך לאכוף אותו.

ציפי לבני: מי שלא מלמד אותו יצטרך ללמוד אותו בדרך הקשה.

ציפי לבני: הדרך הקשה במדינת ישראל זה התקצוב.

ציפי לבני: כל התנהלות כזאת של אכיפת שוויון היא קריטית והכרחית.

ציפי לבני: שני התהליכים שצריכים לצאת מכאן הם בשני מישורים.

ציפי לבני: תהליך אחד זה הנושא של קליטת יוצאי אתיופיה בכלל ובמערכת החינוך בפרט.

ציפי לבני: החלק השני זה כל הטיפול בתהליך שבו אנחנו 2 חברות שחיות זו בצד זו.

ציפי לבני: שני בתי ספר במרחק הליכה זה מזה חיים בעולמות שונים, בשפות שונות, בנושאי לימוד שונים.

ציפי לבני: במקום חברה שמורכבת מפסיפס או מפאזל שמורכב מתכנים שמשתלבים זה בזה אנחנו יוצרים חברות שונות שבמקרה מוצאות את עצמן חיות זו לצד זו במדינה אחת בלי שום מכנה משותף ביניהן.

ציפי לבני: בעיני זה חלק מהמאבק על הקיום העתידי של החברה הישראלית.

ציפי לבני: זה חלק מהחובה של מדינה לתת כלים ולתת תכנים שהם תכנים שיאפשרו לנו לייצר כאן את אותה חברה ראויה שאנחנו נוטים לדבר עליה.

ציפי לבני: לא תמיד מחנכים עליה ולא תמיד מתנהלים לפיה.

ציפי לבני: יש כאן אחריות מאוד גדולה על כל הגורמים המבצעים ועל ההנהגה כולה במדינת ישראל.

ציפי לבני: הכוונה שלי היא להלחם עבור מה שנכון, ולתמוך בכל מה שייעשה על מנת פעם אחת ותמיד למגר את התופעות האלו.

זבולון אורלב: מדברי השר, מדברי ראש העיר ומדברי יושבת-ראש האופוזיציה עולים 3 דברים.

זבולון אורלב: הדבר הראשון זה האחריות המוחלטת של העירייה לשבץ כל תלמיד בכל בית ספר במגמה כפי שההורה בוחר.

זבולון אורלב: הדבר הזה לא שנוי במחלוקת.

זבולון אורלב: הדבר השני זה שהשיבוץ ייעשה ללא מיונים, ללא ראיונות וללא פטנטים ותרגילים אחרים.

זבולון אורלב: הדבר השליש הוא שהכל נעשה באופן שוויוני.

זבולון אורלב: אלה שלושת הבסיסים שסביבם צריכים לראות את הפתרון.

זבולון אורלב: זה עובר כחוט השני מדברי השר, דרך דברי ראש העיר ודרך דברי יושבת-ראש האופוזיציה.

זבולון אורלב: אחריותנו כוועדה היא לתרום כרגע לאיך אנחנו מבינים הלאה את העניין, מה החברה הישראלית, מה עיריית פתח-תקווה, מה מערכת החינוך צריכות לעשות כדי שלהבא לא נעמוד בצמתים האלה.

כרמל שאמה-הכהן: אני מסכים עם כל מילה שאמר כבוד שר החינוך בסקירתו את הבעיה, למעט המילה גטו.

כרמל שאמה-הכהן: אני חושב שהיא מוגזמת.

כרמל שאמה-הכהן: הנושא פה הוא עיקרון השוויון.

כרמל שאמה-הכהן: עיקרון השוויון הוא עיקרון יסוד בחיינו.

כרמל שאמה-הכהן: הוא עיקרון יסוד במדינת ישראל ועיקרון יסוד ביהדות.

כרמל שאמה-הכהן: יש את הגישה ביהדות של תמיכה ועזרה לחלש.

כרמל שאמה-הכהן: כל עולה צריך עזרה.

כרמל שאמה-הכהן: הוא בטח לא זקוק לדחייה.

כרמל שאמה-הכהן: מה שהילדים האלה מרגישים - וזה לא משנה מי מייצר את האווירה הזאת – זה דחויים.

כרמל שאמה-הכהן: במקום לחבק אותם ולפתוח בפניהם את כל הדלתות ולעשות כל מאמץ שיהיה להם הכי קל והכי כייף ללכת לבית הספר, עושים את ההיפך.

כרמל שאמה-הכהן: כשאני מסתכל על הילדים האלה בהשוואה לילדים שלי, שגם להם יש קשיים, הילדים האלה צריכים להתמודד עם כל המשבר הזה כאילו יש פה מאבק בין מדינות.

כרמל שאמה-הכהן: אנחנו עוסקים פה בנשמות של ילדים.

כרמל שאמה-הכהן: אותי מקומם שמדברים על בית ספר מתוקצב או לא מתוקצב.

כרמל שאמה-הכהן: אם הוא לא היה מתוקצב זה היה בסדר להפלות ילדים?

כרמל שאמה-הכהן: אם בדיסקוטקים, שהם לא בתי ספר, שהם לא מוסדות חינוכיים היו מכניסים אנשים לפי צבע זה היה דבר חמור ביותר.

כרמל שאמה-הכהן: בתי המשפט גוזרים עונשים ופיצויים גבוהים ביותר.

כרמל שאמה-הכהן: אני זוכר שגם כתלמיד וגם כחייל דיברו איתנו על כור ההיתוך.

כרמל שאמה-הכהן: זה אחד מהדגלים שהניפו לנו.

כרמל שאמה-הכהן: ההורים שלי ושל אחרים הגיעו מכל מיני מקומות, מכל מיני רקעים, מכל מיני תרבויות.

כרמל שאמה-הכהן: כולנו מצליחים ביחד לבנות את מדינת ישראל, ללמוד ביחד, ללחום ביחד, לעזור אחד לשני ביחד, לקלוט את כולם.

כרמל שאמה-הכהן: איזה כור היתוך אנחנו רואים פה?

כרמל שאמה-הכהן: אני שומע רבנים.

כרמל שאמה-הכהן: עוד לא הצלחתי להירגע מהסיפור הנקודתי הזה של כמה עשרות תלמידים וכבר עכשיו אני שומע על עוד כמה בתי ספר בכל הארץ.

כרמל שאמה-הכהן: יש בעיה ברגע שבתי ספר מתחלקים על פי צבע.

כרמל שאמה-הכהן: צבע זה לא בסיס לחלוקה בין בני אדם.

כרמל שאמה-הכהן: בוחרים רהיטים על פי צבע.

כרמל שאמה-הכהן: צבע זה עניין לטמבור, זה לא עניין של איזה ילד ילמד באיזה בית ספר.

כרמל שאמה-הכהן: אפשר להחיל מבחנים וקריטריונים בקבלה למוסדות חינוך, אבל אי אפשר להחיל אותם על עולים חדשים.

כרמל שאמה-הכהן: קריטריונים שמוחלים על תלמידים שגדלו במדינת ישראל אי אפשר להחיל על תלמידים שהם עולים חדשים.

כרמל שאמה-הכהן: זה תעתוע, אמצעי להתחמק ואמצעי להונות את כל מי שמעורב פה.

כרמל שאמה-הכהן: אדוני היושב-ראש, אני לא יודע מה באפשרותנו לעשות מעבר למה שהשר עשה, אבל מה יותר פשוט להציג רשימה שמית?

כרמל שאמה-הכהן: אני לא רוצה לחשוב מה היה קורה אם 3 הילדים שלי לא היו יודעים לאיזה בית ספר הם הולכים מחר.

כרמל שאמה-הכהן: איזו חוויה של כניסה לבית ספר יש לילדים האלה?

כרמל שאמה-הכהן: כל אלה שיש להם ילדים שחוזרים מחר ללימודים יודעים איך הם מכינים את הילקוט, איך הם נפגשים עם ילדי הכיתה, איך הם יודעים לאן הם הולכים.

זבולון אורלב: אתה לא מקבל את ההודעה של ראש העיר על כך שכל תלמיד יודע בעת הזאת באיזה בית ספר הוא לומד?

כרמל שאמה-הכהן: אם הייתי שומע הסכמה על כך מצד משרד החינוך ונציגי ההורים הייתי מוותר על זכות הדיבור.

זבולון אורלב: אין מחלוקת על כך שמשרד החינוך לא קיבל את הרשימה.

כרמל שאמה-הכהן: אני לא רוצה להשתמש במילים מאוד קשות כי אפשר להשתמש פה במילים מאוד קשות.

כרמל שאמה-הכהן: להאשים בגזענות זה לא פחות חמור מגזענות.

כרמל שאמה-הכהן: כחברה יהודית וכחברה דמוקרטית הדברים האלה ראויים לכל גינוי ולפתרון היום לפני מחר.

דב לאוטמן: התנועה שאני מייצג שמה לה למטרה לסגור את הפערים בחברה הישראלית.

דב לאוטמן: הדרך היחידה לסגור את הפערים היא דרך החינוך.

דב לאוטמן: אנחנו משקיעים את כל זמננו בנושא הזה.

דב לאוטמן: רבותיי, אם יש משהו שמסכן את עתידה של החברה הישראלית זה לא החיזבאלה ולא החמאס.

דב לאוטמן: מה שמסכן את עתידנו זה הפערים שנפתחים בחברה הישראלית.

דב לאוטמן: אין דבר שמסכן יותר ומגדיל את הפערים יותר ממה שקרה בפתח תקווה.

דב לאוטמן: אני קורא לראש עיריית פתח תקווה ולכל 3 מנהלי בית ספר לשבץ את כל 48 הילדים, לא אחד פחות.

דב לאוטמן: הציבור הרחב מורכב מאנשים שאיכפת להם.

דב לאוטמן: זה רוב גדול מהאוכלוסייה במדינת ישראל.

דב לאוטמן: לא נעצור ולא נוותר.

דב לאוטמן: משימתנו היא להציף את כל האפליות שישנן.

דב לאוטמן: לא יכול להיות שיהיה בית ספר שלא יקבל ספרדים.

דב לאוטמן: הנכדים שלי הם רבע ספרדים.

דב לאוטמן: מה הם יעשו?

דב לאוטמן: אני מחזק את ידיו של השר.

דב לאוטמן: הוא באומץ לב נאבק.

דב לאוטמן: הפעם אסור להיכנע לשום פשרה ולא הקטנה ביותר.

דב לאוטמן: אדוני השר, אתה נמצא בתפקיד החשוב ביותר במדינת ישראל.

דב לאוטמן: אני מעיז לומר שהוא יותר חשוב מתפקיד של ראש ממשלה.

דב לאוטמן: אולי אני לא אובייקטיבי בעניין הזה.

דב לאוטמן: יש לנו מטרה אחת להתחיל לסגור את הפערים בחברה הישראלית.

דב לאוטמן: הם נפתחים בקצב מפחיד.

דב לאוטמן: אני מחזק את ידך, את ידו של המנכ"ל.

דב לאוטמן: אני שמח שהאופוזיציה אומרת שהיא תומכת.

דב לאוטמן: אני מקווה שוועדת החינוך תקבל ותאמץ את דברי השר כפי שהם.

דב לאוטמן: אנחנו לרשות השר ולרשות כל מי שפועל באיזה שהם מהלכים להקטנת האפליה במערכת.

דב לאוטמן: אני חושב שלציבור יש מה להגיד.

דב לאוטמן: אם היו עושים איזה שהוא סקר בקרב הציבור הרחב, אז 90% היו תומכים בעמדת השר.

שלמה מולה: אני מעריך מאוד את העמדה של השר.

שלמה מולה: בשבועות האחרונים השר היחיד שאני מטריד זה שר החינוך.

שלמה מולה: הגיע הזמן שמישהו יעשה סוף להתנהגות הגזענית והשערורייתית הזאת שמתרחשת בחברה הישראלית.

שלמה מולה: גם שרת החינוך הקודמת ניסתה וכופפו אותה, כולל ראש העיר.

שלמה מולה: אני רוצה להעריך את העמדה המקצועית של מנכ"ל המשרד ומחוזות המשרד.

שלמה מולה: סוף סוף למישהו נפל האסימון והוא הבין מה הבעיה האמיתית בתהליך הקליטה של עולי אתיופיה.

שלמה מולה: אני יודע שיש הרבה מאוד גורמים שמעורבים, שעושים מאמצים, שמנסים לסייע, אבל למה כשזה מגיע לעולי אתיופיה מדברים במספרים?

שלמה מולה: למה כשזה מגיע לעולי אתיופיה מדברים על נטל לחברה הישראלית?

שלמה מולה: למה כשזה מגיע לעולי אתיופיה אין מקום?

שלמה מולה: למה כשזה מגיע לעולי אתיופיה הוא חייב גיור, ההורים צריכים לעבור מבחן במישרין בעקיפין, שואלים את המגשר אם יש לו או אין לו תעודת גיור?

שלמה מולה: זאת בושה לנו כחברה ישראלית.

שלמה מולה: מי שצריך להתבייש זה ראש העיר הגזען הזה.

שלמה מולה: גם לפני שנתיים הוא עשה את אותו דבר.

שלמה מולה: הוא תעתע בנו, הוא אישר את אותם בתי ספר שכופפו את כל המערכות.

שלמה מולה: עכשיו הוא נותן להם גיבוי בעקיפין על ידי כך שהוא אומר שהוא שיבץ את התלמידים.

שלמה מולה: אפילו עם הורה אחד הוא לא דיבר היום או אתמול.

שלמה מולה: הוא לא שאל מה הם מרגישים.

שלמה מולה: אדוני היושב-ראש, שמחתי לשמוע שאמרת שזאת זכות לקלוט.

שלמה מולה: אם יש מישהו שמגיע לו צל"ש בשנים האחרונות זה הממלכתי דתי.

שלמה מולה: הם ממלכתיים.

שלמה מולה: מה שרצו לעשות בפשרה הזאת זה להעביר עוד ילדים לממלכתי דתי.

שלמה מולה: מה קורה עם 80 הילדים שאמורים להגיע בעוד שבועיים, שלושה שבועות?

שלמה מולה: יש פתרון?

שלמה מולה: אם זה היה תלוי בראש העיר פתח תקווה הוא היה סוגר את העיר בפני שחורים.

שלמה מולה: העולים לא שואלים אותו, כי הנדל"ן משחק את המשחק וההורים קונים דירות ומגיעים לפתח תקווה.

שלמה מולה: מה שמעודד אותי במאבק הזה זה הציבור שיושב כאן, הגופים, האזרחים המשתלבים, תנועות הנוער שלוקחות חלק.

שלמה מולה: אדוני השר, אתה צריך להשלים את הפאזל בכך שתיקח את רישיון ההפעלה של 3 בתי הספר.

שלמה מולה: ביום שתעשה את זה אף בית ספר לא יגיד שהדרך חסומה למישהו ספרדי, אתיופי או יוצא רוסיה.

שלמה מולה: אם אנחנו לא נעשה צעד דרסטי יהיו עוד בתי ספר באיזו שהיא עיר אחרת.

שלמה מולה: ראש הממשלה אמר את מה שאמר ומגיע לו על כך כל הכבוד.

שלמה מולה: נשיא המדינה אמר מה שהוא אמר ומגיע לו כל הכבוד.

שלמה מולה: 3 בתי ספר צריכים לקלוט לפי מספר התלמידים שיש להם.

שלמה מולה: הם עוד לוקחים כסף ממשלם המיסים.

שלמה מולה: אנחנו כאנשי ציבור צריכים לעצור את העניין הזה.

שלמה מולה: 3 בתי הספר צריכים להיענש ענישה חמורה מאוד, כולל לקיחת הרישיון.

שלמה מולה: גם אם נכפה עליהם לקבל את התלמידים התלמידים יהיו מושפלים באותם בתי ספר.

שלמה מולה: לכל אחד מאיתנו יש ילד.

שלמה מולה: איך המורים יתייחסו לאותם תלמידים?

שלמה מולה: הם יתייחסו אליהם כנטע זר כי רק בגלל הכסף הם קיבלו אותם.

שלמה מולה: אני לא יודע אם יש פתרון בשעה הזאת.

שלמה מולה: ראש העיר מסר דיווח כוזב.

שלמה מולה: היו"ר זבולון אורלב: חבר הכנסת מולה, אם ראש העיר לא אומר אמת אתה צריך להוכיח את זה.

שלמה מולה: אני אוכיח.

שלמה מולה: שייקח אותי לבית משפט.

שלמה מולה: אני מציע את הפתרון של הסעות מחוץ לפתח תקווה.

שלמה מולה: זה הכיוון הנכון.

שלמה מולה: אני מצטער שהרב עמאר נתן תשובה שלילית.

שלמה מולה: אנחנו כבני הקהילה נשתדל לעשות כל מאמץ על מנת לסייע.

גדעון סער: חבר הכנסת מולה, האם להערכתך תהיה הסכמה בקרב העולים לפתרון כזה?

שלמה מולה: אנחנו נרתם לכל פתרון שיהיה לטובת הילדים.

זבולון אורלב: אני מודה שהעליתי לפני כמה שבועות את האפשרות הזאת.

זבולון אורלב: במבצע שלמה הגיעו 7500 תלמידים שפוזרו מאשקלון עד ירושלים בין בתי הספר המבוססים ביותר.

גדעון סער: זה בין האפשרויות שאנחנו בוחנים אותן.

מסעוד גנאים: שאלו אותי בחוץ מה אני עושה פה בתור ערבי.

מסעוד גנאים: אני חושב שזה עניינו של כל אחד בחברה הישראלית, אם זה ערבי או יהודי.

מסעוד גנאים: אני מתפלא שאתם מגבילים את העניין לקליטת עלייה.

מסעוד גנאים: הדיון הוא על מאפייני החברה האזרחית הדמוקרטית.

מסעוד גנאים: על זה צרך לדון.

מסעוד גנאים: המאפיין הבסיסי זה זכות האדם להתחנך או לבחור במוסד החינוכי שהוא רוצה בו.

מסעוד גנאים: אני פה בגלל שהמקרה חשף את ממדיה של הגזענות ואי הסבלנות בחברה הישראלית.

מסעוד גנאים: הוא חשף גם את ממדי בריחת מערכת החינוך מהמדינה.

מסעוד גנאים: שני הדברים האלה נחשפו במקרה הזה.

מסעוד גנאים: אני מחזק את ידיו של השר, כי אני חושב שכל מוסד חינוכי צריך לאפשר לכל אחד- יהיה צבעו אשר יהיה - להתחנך ולקבל את הזכויות שלו.

מסעוד גנאים: אני שמח שהשר במסקנה שלו אמר שצריכים לעשות חשבון נפש וצריך לבנות מערכת חינוך בריאה ושונה.

מסעוד גנאים: בחשבון הנפש הזה צריך לזכור שלגזענות ולשנאה אין גבולות ואין קו אדום.

מסעוד גנאים: מה שמתחיל בגזענות נגד ערבים, מה שמתחיל במוות לערבים מסתיים במוות לשונים, במוות לאלה שלא דומים לנו פוליטית, לאומית או תרבותית.

מסעוד גנאים: בחזון החינוכי צריכים להדגיש את העניין של כיבוד השונה, קבלת השונה, הסובלנות וכיבוד האדם באשר הוא אדם.

מיכאל בן-ארי: הייתי מורה בפתח תקווה במשך 12 השנים האחרונות.

מיכאל בן-ארי: אי מכיר את מערכת החינוך בפתח תקווה מכל צדדיה.

מיכאל בן-ארי: אני לימדתי בבית ספר מעלה, בית ספר שנסגר.

מיכאל בן-ארי: לימדתי בכפר אברהם.

מיכאל בן-ארי: לימדתי גם בישיבת דרכי נועם, בחטיבה הביניים שלה.

מיכאל בן-ארי: אני רוצה לספר את סיפורם של שני תלמידים עולי אתיופיה שהתקבלו לבית ספר דרכי נועם בעקבות סגירת כיתה שאליה הם התקבלו כקבוצה.

מיכאל בן-ארי: זה נכון שהנושא של כיתות הקלט הוא לא נכון.

מיכאל בן-ארי: בוודאי שהמילה "גזענות" מיותרת.

מיכאל בן-ארי: אנחנו קיבלנו אותם ואנחנו מקבלים אותם בזרועות פתוחות ובאהבה רבה.

מיכאל בן-ארי: אני רוצה לספר סיפור של תלמיד אחד שקיבלנו.

מיכאל בן-ארי: בבית ספר דרכי נועם דואגים לתלמידים יוצאי אתיופיה מכף רגל עד ראש.

מיכאל בן-ארי: הילד הזה למד אצלנו בכיתה ז'.

מיכאל בן-ארי: הוא השתלב בצורה מדהימה.

מיכאל בן-ארי: בסוף כיתה ז' הוא אמר שאם באתיופיה לא לומדים טוב צריך לחזור על כיתה ז' עוד פעם.

מיכאל בן-ארי: הוא למד בכיתה ז' שנה נוספת.

מיכאל בן-ארי: הילד הזה לפני כל חג קיבל נעלים, בגדים, תיקים.

מיכאל בן-ארי: ה"גזענים" שאתם מדברים עליהם דאגו לילד הזה.

מיכאל בן-ארי: לילד הזה מעולם לא היה חסר דבר.

מיכאל בן-ארי: לא נתנו לו תחושה שהוא שונה במשהו.

מיכאל בן-ארי: מורים הכינו לו קבצים מיוחדים בתוך הכיתה, הכינו לו מבחן נפרד כדי שיגיע להישגים ותהיה לו חוויה של הצלחה.

מיכאל בן-ארי: הילד הזה חלה לפני חצי שנה במחלה.

מיכאל בן-ארי: אין לילד אמא.

מיכאל בן-ארי: האחות הגדולה מטפלת בילד.

מיכאל בן-ארי: אני מספר פה סיפור שהיה.

מיכאל בן-ארי: אתם לא תגידו לי שמתעתעים במערכת החינוך, שיש גזענות.

מיכאל בן-ארי: ברגע שהילד הזה חלה הורי בית הספר ה"גזעניים" הקימו קרן עבורו.

מיכאל בן-ארי: זה קרה אחרי שנבחרתי לכנסת.

מיכאל בן-ארי: רצתי לבקר אותו בשעת לילה מאוחרת.

מיכאל בן-ארי: חברים שלו עמדו בפתח הדלת.

מיכאל בן-ארי: הילדים ה"גזעניים" נכנסו אחריי על מנת לבקר את הילד האהוב עליהם.

מיכאל בן-ארי: הם ארגנו לו בר מצווה, הם ארגנו לו את כל הצרכים שלו.

מיכאל בן-ארי: להגיד על הקבוצות האלו שהן גזעניות זאת לא התמונה.

מיכאל בן-ארי: אינכם מכירים את מערכת החינוך לפני ולפנים.

מיכאל בן-ארי: אני יכול להגיד שאני מכיר את צרכיה.

מיכאל בן-ארי: אני נגד הקמתם של בתי ספר פרטיים.

מיכאל בן-ארי: ערבבו כאן שני דברים.

מיכאל בן-ארי: לקחו את הפרשה הכאובה הזאת כדי לנגח את בתי הספר הפרטיים.

מיכאל בן-ארי: הפתרון הזה של למרוח משחה על פטרייה ולחשוב שהיא תעלם זה פתרון קל ולא נכון.

מיכאל בן-ארי: צריך לשאול מה מביא להקמת בתי ספר פרטיים.

מיכאל בן-ארי: בתי הספר הפרטיים הדתיים הוקמו כתוצאה מכך שבתי הספר הדתיים הלא פרטיים הפכו לבתי ספר לכל מי שרוצה, ללא שום קריטריונים, ללא שום בדיקה.

גדעון סער: מה זה קריטריונים?

מיכאל בן-ארי: אתה תגיד לי מה זה בית ספר ממלכתי דתי ובמה הוא שונה מבית ספר ממלכתי.

זבולון אורלב: בית ספר ממלכתי דתי מקיים ומחנך לא רק לידע והבנה אלא גם לאורח חיים של שמירת מצוות.

זבולון אורלב: זו המהות של בית ספר ממלכתי דתי.

זבולון אורלב: כך קובע החוק.

מיכאל בן-ארי: אני מדבר על כך שבתי הספר הממלכתיים דתיים הפכו להיות בתי ספר שבאים אליהם ילדים שלא נוהגים לפי אורח החיים הדתי.

מיכאל בן-ארי: כשאני מלמד את הילד שצריך ליטול ידיים הוא אומר לי שהוא לא צריך ליטול ידיים.

מיכאל בן-ארי: בזה אתה פוגע בחינוך של מי שרוצה כזה חינוך.

מיכאל בן-ארי: זה מה שהוליד את סגירתו של "נר עציון", זה מה שהוליד את סגירתו של בית ספר "נאות דוד", זה מה שהוליד את הקמתם של בתי הספר הפרטיים.

מיכאל בן-ארי: אני מכיר את ההורים, אני מכיר את הצרכים שלהם.

מיכאל בן-ארי: הם יוציאו את פת הלחם מהפה שלהם ומהפה של הילדים שלהם ולא יוותרו.

מיכאל בן-ארי: אני תמיד ראיתי זכות יתר בעניין של קליטת עלייה.

מיכאל בן-ארי: יש מצווה מהתורה לאהוב את הגר.

מיכאל בן-ארי: זאת מצווה חשובה.

מיכאל בן-ארי: צריך לקבל אותם בבית ספר בצורה שתהיה קליטה.

מיכאל בן-ארי: ברגע שמדברים על גרעינים גדולים הם הופכים להיות קשים לפיצוח.

מיכאל בן-ארי: ישנה הסתגרות בתוך קבוצה שלא נותנת את האפשרות לקליטה נכונה.

מיכאל בן-ארי: הפתרון שמסתמן כאן של לפזר את התלמידים האלה בבתי ספר רבים ככל היותר כדי שתהיה קליטה הוא הפתרון הנכון.

זבולון אורלב: האם אתה תומך בגישתנו שכל בית ספר, ללא הבדל אם הוא רשמי או לא רשמי, חייב לזכות במצוות קליטת העלייה ולהכניס לכל כיתה 3,4 תלמידים?

מיכאל בן-ארי: בבית הספר היסודי "דרכי נועם" יש לא מעט תלמידים עולי אתיופיה.

מיכאל בן-ארי: אני מקבל את הצעתו של היושב-ראש, אני מקבל את הצעתו של ראש העיר.

מיכאל בן-ארי: אני חושב שצריך ללכת לפשרה ולא למצב של עימות.

מיכאל בן-ארי: התחושה שלי היא שהפופוליזם גבר על הרצון למצוא פתרון אמיתי לבעיה.

מיכאל בן-ארי: בפעם הבאה שאני אצטרך ללמד את התלמידים מה זה לינץ' אני אקח כדוגמה את מה שקורה כאן באווירה.

30787: אני אנסה לא להגיע למספרים, למרות שזה עומד לי על קצה הלשון.

30787: אני שמח שלראשונה אחרי שנתיים מאוד קשות של מאבקים בלתי פוסקים וניסיונות כמעט לפרוץ קירות אטומים של דברים שהם טריוויאליים ומובנים מאליהם יש לנו אוזן קשבת בוועדת החינוך ואצל השר.

30787: כשאני אומר אוזן קשבת אני מתכוון למעשים בפועל.

30787: אנחנו מדברים פה במשימה לאומית.

30787: אני כחניך של הציונות הדתית לא מסוגל להבין איך יש ציבור שיושב לידי בבית כנסת שעוטף במילים יפות את חוסר הרצון שלו לקלוט עולים.

30787: אני מכבד אותך, אדוני ראש העיר, אבל אני חייב לסתור את דבריך לגבי הנתונים שהצגת.

30787: הקליטה ה"שוויונית" שראש העיר מדבר עליה זה שבממ"דים יהיו כ-600 תלמידים עולים מתוך כ-2600 תלמידים, ובבתי הספר הפרטיים ששייכים לאגף החינוך המוכר שאינו רשמי, שזה בסביבות 3500 תלמידים, יהיו כ-130 עולים.

30787: על זה אנחנו מדברים.

30787: רק שנדע כשאנחנו יוצאים מפה על איזה שוויוניות אנחנו מדברים אחרי הסכם הפשרה.

זבולון אורלב: מה קורה בקליטה של תש"ע?

זבולון אורלב: האם הקליטה של תש"ע בבתי הספר היא שוויונית?

30787: כשמדברים על קליטה של 34 תלמידים בממ"דים לא לוקחים בחשבון עוד 43 תלמידים ב"נר עציון".

30787: הם לא ממ"ד?

30787: הם א לא שייכים למערכת שקולטת?

30787: אלה הנתונים שהוצגו אתמול במסיבת העיתונאים לאחר הפשרה.

זבולון אורלב: אני מדבר על הממ"דים האינטגרטיביים שעושים עבודה מופלאה בקליטת עלייה.

זבולון אורלב: האם לפי התכנית שהציג ראש העיר אתה לא רואה בזה קליטה שוויונית?

30787: אני נמצא בבסיס המספרים ובבסיס הנתונים בשנתיים האחרונות.

30787: המספרים הם לא מספרים נכונים, לכן אי אפשר לדבר על שוויוניות.

רונית תירוש: כמה נקלטים לקראת השנה הזאת?

30787: הלוואי והיית יודע.

30787: יש קרוב ל200 ילדים שעומדים לשיבוץ.

30787: לאיפה נעלמו עוד ילדים במסיבת העיתונאים אני לא יודע .

זבולון אורלב: לכן הצעתי שהעירייה תציג באופן שקוף את הרשימה של השיבוץ של התלמידים לפי בתי ספר.

זבולון אורלב: זה היה מקדם את הפתרון.

זבולון אורלב: כולם אז היו רואים אם יש 200 לשיבוץ, אם יש 80 לשיבוץ.

זבולון אורלב: עד לרגע זה אני לא יודע כמה תלמידים יש לשיבוץ.

זבולון אורלב: אנחנו צריכים לדעת אם התהליך מתקיים כראוי.

זבולון אורלב: שר החינוך, שצריך למסור דין וחשבון לוועדה, צריך לדעת על מנת שהוועדה תיתן לו גיבו.

גדעון סער: לא נמסרו לוועדה נתונים.

גדעון סער: כל מנהלי המוסדות שאנחנו מדברים עליהם לא הגיעו.

גדעון סער: אם הם היו מגיעים היו צריכים לשאול אותם אם הם עושים מיונים וראיונות.

גדעון סער: יותר נוח לא להגיע כי יש יח"צנים ויש עורכי דין.

גדעון סער: איך אנחנו יכולים לדון בזה בלי נתונים ובלי מנהלי המוסדות?

זבולון אורלב: לא שאלתי את חברי הוועדה, אבל כל בית ספר במדינת ישראל שעורך מיון ועל סמך מיון אומר לתלמיד עולה שהוא אינו מתקבל דינו להיסגר במקום.

גדעון סער: זה חלק מהשיבוץ.

זבולון אורלב: על זה יש הסכמה רחבה.

30787: מערכת החינוך של הממ"דים בפתח תקווה גאה בקליטת העלייה.

30787: היא גאה ברמה המקצועית וברמה הדתית.

30787: אני מציע שבנושא של חלוקת התגיות בציבור שלנו נתחיל לעשות חשבון נפש ובדק בית.

גדעון סער: אני מזכיר לכולם שאנחנו נמצאים בחודש אלול.

אלכס מילר: שמעתי את רוב הדוברים.

אלכס מילר: אני לא אכנס לכל המילים שנאמרו כאן.

אלכס מילר: הנזק כבר נעשה.

אלכס מילר: הנזק לא נעשה ברמה של איך לפתור את זה וכמה זה יעלה לנו, הנזק נעשה ברמה של הילדים.

אלכס מילר: תדמיינו לעצמכם ותיכנסו לראש של אותו ילד שיושב בבית וההורים שלו צריכים לשבת מולו ולהסביר לו מה קורה איתו ולאן הוא הולך.

אלכס מילר: הם בכלל לא יודעים מה להגיד לו ב-1 בספטמבר.

אלכס מילר: כל בתי הספר נמצאים באחריותו של ראש העיר.

אלכס מילר: כל בתי הספר שהופרטו הופרטו בידיעתו.

אלכס מילר: הוא ידע שזה המצב שיהיה.

אלכס מילר: הוא ידע שהוא יצטרך לטפל בנושא הזה.

אלכס מילר: זו לא הפעם הראשונה שאנחנו נמצאים כאן ודנים בבעיות שקיימות במערכת החינוך של פתח תקווה.

אלכס מילר: פעם דנו בבית ספר גורדון, היום אנחנו מדברים על הקליטה של עולי אתיופיה בבתי הספר.

אלכס מילר: במקום ללכת לכל בית ובית ולבקש סליחה מאותם ילדים על מה שנעשה בעיר, אני שומע פה הסברים על פתרון כזה או אחר.

אלכס מילר: לא התכנסנו בשביל זה.

אלכס מילר: הגיע אלינו שר שקיבל החלטה אמיצה.

אלכס מילר: המסר שיוצא מהוועדה הזאת הוא שלכל בית ספר במדינת ישראל שעושה מהלכים על חשבון הילדים ועל חשבון העולים יפסיקו את התקצוב.

אלכס מילר: אני בתור אזרח לא מוכן ששקל אחד ילך לגוף שמרשה לעצמו לפגוע בעקרונות יסוד של המדינה שלנו.

אלכס מילר: מדובר בזכות חינוך לכל ילד וילד.

אלכס מילר: במידה ועושים דבר כזה צריך להפסיק את התקצוב.

אלכס מילר: איך יעלה על הדעת להגיע למצב שיושבים יום לפני פתיחת שנת הלימודים ומחפשים פתרונות לתלמידים שלא שיבצו אותם?

אלכס מילר: אני לא חושב שיש בית ספר אחד במדינת ישראל שהרשה לעצמו לעשות דבר כזה.

אלכס מילר: אם יש בעיה עם בתי ספר פרטיים כנראה שהגיע הזמן לעשות עליהם פיקוח יותר גדול ממה שיש היום.

אלכס מילר: במידה והם לא מוכנים ליישר קו צריך לסגור אותם.

30095: המוסדות האלה שלא מקבלים את עולי אתיופיה עושים פשע לציונות, עושים פשע למשימה הלאומית.

30095: זה פשוט לא יכול להתקבל על הדעת.

30095: התופעות האלו לא נותנות כבוד למדינת ישראל כמדינה קולטת עלייה.

30095: להפלות על רקע המוצא זה פשוט פשע.

30095: את האנשים האלה במדינה מתוקנת היו צריכים להעמיד לדין.

30095: אין היום ל-178 ילדים מסגרת.

30095: שיגיד ראש העיר מה הוא רוצה.

30095: עובדתית 178 ילדים לא יודעים איפה הם ילמדו מחר.

30095: אדוני השר, אנחנו מחזקים את ידך.

30095: תמשיך להביא פתרון שורשי, לא פתרון קוסמטי.

30095: היינו בסרט הזה לפני שנה.

30095: ראש העיר הבטיח לנו לפזר את "נר עציון".

30095: 100% מעולי אתיופיה נמצאים היום שם.

30095: אם נעשה כאן פתרון קוסמטי נצטרך לחזור לפה בעוד שנה.

30095: אדוני השר, יש לך את כל הגיבוי להביא פתרון שורשי.

30095: אם הם לא יקבלו את הילדים האלה צריך לעצור להם את המימון ולקחת להם את הרישיון.

30095: זה החוק ועל פי זה צריך לנהוג.

30095: נראה אותם הולכים לבג"ץ.

30095: נראה איזה שופט ייתן זכות לגזענות.

30095: אני חולק על ההצעה הקוסמטית שהצעת, אדוני השר.

30095: אני חושב שההצעה שהצעת לרב הראשי היא הצעה שפוגעת בבחירה של ההורה.

30095: ההורה צריך לבחור כמו כל אזרח במדינת ישראל.

גדעון סער: גם היום הוא יכול לבחור.

גדעון סער: כל הורה שירצה לשלוח את הילד שלו לבית ספר ממלכתי יוכל לשלוח.

גדעון סער: זה מובן מאליו שהמערכת תכבד את הבקשה.

גדעון סער: השאלה הייתה איך מסייעים להסיר מכשול.

גדעון סער: הרבה עולים היו מוטרדים מסוגיית הגיור.

30095: זה תקדים מסוכן.

30095: אנחנו מדברים לא על אלה שעוברים את תהליך הגיור, אלא על ילדים שכבר עברו, שכבר יש להם את כל התעודות.

30095: כאן פוגעים בזכות שלהם.

גדעון סער: לא פוגעים בהם, הם יכולים ללכת לממלכתי.

30095: איך בכל זאת נעזור לילד בבית ספר כזה?

30095: נלמד אותו דברים רוחניים בנפרד.

30095: גם ההצעה השנייה שהצעת לעניין ההסעות פוגעת.

30095: אני לא חושב שראש העיר יסכים שהילד שלו ייסע שעה או שעתיים כל יום כדי ללמוד.

30095: גם זה תקדים מסוכן.

זבולון אורלב: מה קורה אם שר החינוך יתמנה לראש העיר ויתמלאו כל הכיתות?

30095: כיוון שהם תושבי פתח תקווה הם צריכים ללמוד בתוך העיר פתח תקווה.

30095: צריך לכופף את הגזענים האלה.

זבולון אורלב: אם נכופף את הגזענים יהיו גטאות.

זבולון אורלב: אי אפשר לרבע את המעגל.

זבולון אורלב: יש X תלמידים עולים וY תלמידים שהם תושבי העיר.

זבולון אורלב: אם אתה רוצה שתהיה קליטת עלייה ולא גטאות אתה צריך שבכל כיתה יהיו 3,4, תלמידים עולים.

זבולון אורלב: על ידי כך אפשר יהיה לקלוט אותם.

זבולון אורלב: כדי לעשות את הדבר הזה אתה צריך שהילד ילמד בבית ספר מבוסס, איכותי, בית ספר שרוצה לקלוט אותו.

30095: זה עניין עקרוני.

30095: אסור לנו ליצור תקדים.

רונית תירוש: חבר הכנסת מולה שאל מדוע כשזה מגיע לעולי אתיופיה מדברים על מספרים.

רונית תירוש: אני שואלת, אדוני השר, מדוע אתה מתייחס למספרים כאשר ראש העיר, שאני לא באה לגונן עליו, אומר שזה באחריותו המלאה שיבוץ התלמידים של בתי הספר?

רונית תירוש: הוא אחראי.

רונית תירוש: הוא גם ישלם על זה בכיסאו בבוא היום אם הוא לא יעשה את מה שצריך לעשות.

רונית תירוש: אם הוא אומר שהוא מצא לכל תלמיד עולה אתיופיה כיסא, מושב, בית ספר וכיתה לשנת הלימודים הקרובה, מדוע משרד החינוך מתעקש?

רונית תירוש: משרד החינוך מתעקש משום שההסכם נעשה מאחורי גבו.

רונית תירוש: כשמנסים להבין על מה בדיוק, אז הם אומרים שהם מתעקשים על מספרים מסוימים לפי הרשימה המקורית.

רונית תירוש: עכשיו מביא ראש העירייה רשימה שנייה.

רונית תירוש: אותי לא מעניינות רשימות, אותי מעניין שכל תלמיד ייכנס לבית ספר ב-1 בספטמבר כמו כל אחד אחר שלומד פה, שחי פה, שנולד פה.

רונית תירוש: אם יש הסכם, מדוע משרד החינוך שובר את ההסכם וממשיך למצב את המהומה הזאת על סדר היום הציבורי כשהוא קורע את ליבם של התלמידים שלא מתקבלים?

רונית תירוש: הלב שלי נצבט .

רונית תירוש: יש ילדים בסיפור הזה.

רונית תירוש: תקבלו את ההסדר.

רונית תירוש: אם אומר ראש העירייה עליכם לסמוך עליו.

דב לאוטמן: ההסדר אומר שתהיה אפליה.

דב לאוטמן: לא בא בחשבון.

רונית תירוש: לא ללמד אותי מה הוא חינוך, מהי רגישות, מהי אפליה.

רונית תירוש: אני מדברת כמנכ"לית משרד החינוך לשעבר, כאשת מקצוע, כבת עדות המזרח.

רונית תירוש: אני מדברת ממעמקי ליבי.

רונית תירוש: אומר ראש העירייה, שיש לי הרבה ביקורת עליו, שיש לו פתרון לכל ילד.

רונית תירוש: למה מתחילים עכשיו לשחק עם מספרים ועם שוויוניות?

גדעון סער: ראשי המוסדות אמרו לנו בשימוע שהם רוצים לראיין, לכן כל המספרים באוויר.

גדעון סער: איפה ההסכם?

גדעון סער: האם ראית את ההסכם?

גדעון סער: אדוני היושב-ראש, אתה צריך לבקש שההסכם יונח על שולחן הוועדה.

גדעון סער: אני לא ראיתי הסכם.

זבולון אורלב: שלחו לי הבוקר בפקס הסכם פשרה בנוגע לשיבוץ יוצאי אתיופיה.

זבולון אורלב: אין עליו חתימות.

זבולון אורלב: לא שמתי את הנייר כיוון שלא ראיתי בו הסכם.

זבולון אורלב: חשבתי שכדאי לשמוע מראש העיר.

זבולון אורלב: הדברים מצולמים, הדברים משודרים, הדברים מוקלטים.

זבולון אורלב: לא עולה בדעתי, אדוני השר, שיעמוד ראש עיר מכובד וראוי אל מול פני האומה וימסור אינפורמציה לא נכונה, לא מדויקת ושאינה כל כולה אמת.

זבולון אורלב: לא עולה בדעתי.

זבולון אורלב: אינני רוצה לחשוב.

זבולון אורלב: ראש העיר אמר שיש קליטה, שלכל תלמיד יש פתרון ושהקליטה היא ללא כל מיון.

זבולון אורלב: אי אפשר למחוק את הדברים האלה ולהגיד שאלה דברים שלא שווים שום דבר.

זבולון אורלב: בואו נעמיד אות הדברים בפני מבחן.

זבולון אורלב: אם לא תגיע הרשימה למשרד החינוך, למשרד החינוך יהיה גיבוי מוועדת החינוך למצות את כל הסמכויות שלו על מנת להבטיח שלכל תלמיד יהיה פתרון.

רונית תירוש: אם אין הסכם, למה אומר השר שנעשה הסכם מאחורי גבו?

גדעון סער: המילה "הסכם" לא מופיעה בהודעה שלי.

רונית תירוש: אני רוצה להתנצל בפני המנכ"ל שבאתי לברך ויצאתי מקללת משום שלא טילפנתי אליו ואמרתי לו שאני מוכנה לסייע כשם שסייעתי בעבר.

רונית תירוש: אם הייתי פוליטיקאית לא הייתי בוחרת בדרך שבחרתי.

רונית תירוש: אני פוליטיקאית מעצם תפקידי, אבל אני לא נוהגת ככזו.

רונית תירוש: אני פעלתי משום התובנות, הניסיון והידע המקצועי שיש לי בנושא.

רונית תירוש: בשנה שעברה הייתה בעיה דומה בפתח תקווה וכינסתי כמה גורמים בעזרתו של דניאל אוריה.

רונית תירוש: ניסיתי לסייע גם שם.

רונית תירוש: לא ננזפתי.

רונית תירוש: סייעתי ככל שיכולתי.

רונית תירוש: בסופו של דבר נפתרו הדברים כך או אחרת.

רונית תירוש: באתי עם התובנות שלי.

רונית תירוש: ביקשתי לפגוש את שלושת המנהלים המושמצים.

רונית תירוש: באתי עם המון מטענים נגדם.

רונית תירוש: לא מצאתי שם את הטאליבן, לא מצאתי שם גזענים.

רונית תירוש: באתי לשלושת המנהלים ואמרתי שאין מצב שהם לא יקבלו תלמידים יוצאי אתיופיה.

רונית תירוש: הם אמרו לי שלא רק שהם יקבלו אלא הם כבר קלטו.

רונית תירוש: כששאלתי למה הם מושמצים הם אמרו לי שזה סיפור פוליטי.

רונית תירוש: הצגתי מודל שהם קיבלו בשתי ידיים.

רונית תירוש: אמרתי שהמודל מתבסס על 3 עקרונות.

רונית תירוש: עיקרון אחד הוא שכל הילדים שיוחלט עליהם ישובצו בבית הספר בכיתות רגילות.

רונית תירוש: הדבר השני זה שתיבנה לכל תלמיד תכנית קידום אישית.

רונית תירוש: הדבר השלישי זה שהתכנית הזאת תתוקצב על ידי משאבי משרד החינוך.

רונית תירוש: המנהלים אמרו שהם מוכנים.

רונית תירוש: מכאן ואילך ביקש ראש העיר להצטרף לפגישה ואמר שהוא יביא תכנית שיבוץ.

רונית תירוש: מכאן ואילך לא התערבתי יותר.

רונית תירוש: אני חושבת שמעולם משרד החינוך לא שיבץ תלמידים ולא ביקש לראות רשימות תלמידים לשיבוץ.

גדעון סער: אולי זאת הבעיה.

גדעון סער: ככה נוצרו פרקטיות גזעניות.

גדעון סער: קל לי מאוד להשאיר את זה לראש העיר.

גדעון סער: ככה זה הגיע למצב הזה.

גדעון סער: אני לא רוצה להגיד באחריות מי.

רונית תירוש: אדוני השר, אתה לא הראשון ולא האחרון שתצטרך להתמודד עם בעיות במערכת החינוך.

רונית תירוש: לא את כל הבעיות אתה פותר.

רונית תירוש: חלק נפתרו טרם זמנך, חלק ייפתרו אחרי זמנך.

רונית תירוש: תן קצת כבוד לקודמיך ולבאים אחריך.

רונית תירוש: יש פה עליהום ומטרה שסימנו ומציירים את העיגול סביבה.

רונית תירוש: אני באה לקלקל את החגיגה.

רונית תירוש: אני רוצה להציג את התמונה לאורכה ולרוחבה.

רונית תירוש: אני מציעה לתת לראש עיריית פתח תקווה לפתור את זה כפי שהוא פתר.

רונית תירוש: את העניין השוויוני צריך לפתור באופן יותר מעמיק, כי יש בעיה מאוד רצינית בעיר פתח תקווה.

רונית תירוש: יש בעיה בפתח תקווה באופן כללי ובחינוך הדתי בפרט.

רונית תירוש: זה דבר שצריך להיפתר בנפרד.

רונית תירוש: אני נגד בתי ספר פרטיים.

רונית תירוש: עשיתי ככל יכולתי כמנכ"לית למנוע פתיחה של בתי ספר באשר הם.

רונית תירוש: הלכתי לבג"ץ עם היועצת המשפטית שיושבת פה לפחות 3 פעמים, אבל הפסדנו.

רונית תירוש: אני לא אשכח את המקרה האחרון במודיעין שבג"ץ אישר פתיחת בית ספר במסגרת של המוכר שהיה לטעמי פרטי.

רונית תירוש: לא ניתן, לא צריך ולא נכון לתת ליוצאי אתיופיה במקרה הזה להיות קבוצת הרוב בכיתה או בבית הספר.

רונית תירוש: לא לזה הם שואפים.

רונית תירוש: זה לא נכון.

רונית תירוש: כשהם באים כמיעוט הם רוצים להיטמע, להשתלב, להפנים את התרבות של המדינה בה הם נקלטים.

רונית תירוש: אם הם יהיו קבוצת רוב בבית הספר או בכיתה הם לא יוכלו להטמיע את הערכים של קבוצת הרוב.

רונית תירוש: בשנות ה-70 כשחשבו על האינטגרציה דיברו על איזונים של 70% ו-30%.

רונית תירוש: במקרה של חדרה נתתי גיבוי לבית ספר ממלכתי דתי שלא לעלות מעבר למכסת ה-30%.

רונית תירוש: הלכו לבג"ץ.

רונית תירוש: בג"ץ אמר שלא תהיה מכסה.

רונית תירוש: באותו יום נפרצו כל האפשרויות לסייע לתלמידים העולים באשר הם, בין אם זה מארגנטינה, צרפת, ארצות הברית או אתיופיה.

רונית תירוש: הם לא אפשרו למערכת להתמודד עם האתגרים הפדגוגיים, החינוכיים והתרבותיים שלשמם המערכת קיימת.

רונית תירוש: אין מנוס מלדבר על המספרים.

רונית תירוש: אני לצד כל מי שהוא חסיד השוויוניות.

רונית תירוש: בואו לא נעשה מעשה נבלה.

רונית תירוש: בואו נגיד בצורה אמיצה איפה נמצאים בתי הספר המושמצים.

רונית תירוש: משרד החינוך אישר להם להיות שונים מבתי הספר הרשמיים.

רונית תירוש: כשאומרים שונים זה אומר שזכותם לפתוח כיתות קטנות ולהצהיר שהם לא עוברים מעבר ל- 28 או 25 תלמידים.

רונית תירוש: מותר להם לומר שהם מפעילים קריטריונים בקבלה, כשהקריטריונים הם בין היתר אורח חיים.

רונית תירוש: כשאתם מכפישים תדעו את מי אתם מכפישים.

רונית תירוש: כשמדובר במסלול המוכר זכותו של בית הספר לומר שהוא מכניס לכיתותיו תלמידים על פי אורח חיים תורני, כאלה שאין להם אפילו טלוויזיה בבית.

רונית תירוש: עכשיו יש למדינת ישראל אתגר, זכות ומשימה לעשות קליטת עלייה גם לילדים שיש להם טלוויזיה.

רונית תירוש: הם מגוירים, אבל הם עדיין לא תורניים ברמה הזאת של בתי הספר האלה.

רונית תירוש: כשנוצר עומס כזה על יישוב לקלוט כל כך הרבה תלמידים אין מנוס מלערב את כלל מוסדות החינוך בעיר.

רונית תירוש: כשאני אומרת את כלל מוסדות החינוך אני איתך במאבקך, אדוני השר, מול הרב עמאר.

רונית תירוש: אני חושבת שזה לא נכון להשאיר את זה רק למוסדות החינוך הדתיים באשר הם.

רונית תירוש: באופן טבעי כשבאים להירשם לחינוך הרשמי ממלכתי או הממלכתי דתי באים לעירייה.

רונית תירוש: כשבאים למוכר הולכים ישירות אליו, לא דרך העירייה.

רונית תירוש: אמרו לי מנהלי בתי הספר הבוקר שלא היה מקרה אחד של יוצא אתיופיה שרצה להירשם כמקובל והוא סורב.

רונית תירוש: אני הזדעזעתי לשמוע ממנהלת בית ספר שאמרה שהיא רוצה לעשות ראיונות.

רונית תירוש: כששאלתי אותה לפשר העניין היא אמרה שלא מדובר בראיונות של כן או לא לקבל.

גדעון סער: נאמר בשימוע שהם יראיינו וינסו לקבל.

גדעון סער: על זה את מגינה.

רונית תירוש: אני לא מגינה על כלום.

רונית תירוש: היא אומרת לי שהיא רוצה לדעת לאיזה כיתה ראוי לשבץ את התלמיד על פי היכולות שלו.

רונית תירוש: תנו לה את הסיכוי להצליח איתם.

רונית תירוש: אפשר לוודא שהם נכנסו כך או אחרת לבתי ספר כאלה או אחרים.

רונית תירוש: כשבא ראש העירייה ואומר שהוא יפזר אותם בכל בתי הספר, כולל החרדיים, ושר החינוך אומר שהוא לא מסכים כיוון שהם לא ציוניים, נוצר פקק על מספר קטן של בתי ספר.

רונית תירוש: אני מציעה לקבל את זה שיש מקום לכל תלמיד.

רונית תירוש: צריך להסביר לרב עמאר שבהנחיות שלו הוא גורם להרס החינוך הממלכתי דתי באשר הוא.

רונית תירוש: צריך למצוא פתרונות רחבים הרבה יותר.

רונית תירוש: אפשר להשתמש בבתי ספר של טלי.

רונית תירוש: הם אומנם חילוניים, אבל יש בהם תגבור לימודי יהדות ושיעורי תפילה בבוקר.

רונית תירוש: הדבר השני שצריך לפתור זה הנושא של המוכר הלא רשמי.

רונית תירוש: צריך להחליט אם החוק מתיר להם לפעול כך או אחרת.

אביעד הכהן: אני רוצה להודות לשר החינוך ולמנכ"ל משרד החינוך, ד"ר שושני.

אביעד הכהן: זאת אחת הפעמים הראשונות שבה מתייחסים לבעיה הזאת באומץ.

אביעד הכהן: שר החינוך פתח ואמר שיש פה מאבק לא על פתח תקווה אלא על דמותה של מדינת ישראל.

אביעד הכהן: הדיון הזה הוא לא דיון על פתח תקווה.

אביעד הכהן: אשר לפתח תקווה.

אביעד הכהן: אני במשך חודש פונה לעירייה ולמשרד החינוך.

אביעד הכהן: הנתונים שאנחנו מקבלים מהעירייה לא משתנים רק מיום ליום אלא לפעמים משתנים משעה לשעה.

אביעד הכהן: גם במהלך הישיבה קיבלנו נתונים שונים וסותרים.

אביעד הכהן: אחד הדברים החשובים זה שלא יבלבלו אותנו עם העובדות.

אביעד הכהן: הפתרון של המדינה צריך להיות שוויוני, פתרון שנותן כבוד לאנשים.

אביעד הכהן: הפתרון של המדינה צריך להיות פתרון מערכתי.

אביעד הכהן: לא מדובר בבית ספר פרטי.

אביעד הכהן: אפשר להתווכח אם זה פרטי או לא פרטי.

אביעד הכהן: מדובר בפרטיים שמקבלים 70%, 80% מהתקצוב של מדינת ישראל.

אביעד הכהן: לפעמים הם מקבלים גם מעל 100%.

אביעד הכהן: אדם שמקבל זכויות מהמדינה צריך למלא גם חובות.

אביעד הכהן: החובות הם בין השאר לקלוט כל תלמיד.

אביעד הכהן: יש את כל הנושא של החינוך הציבורי.

אביעד הכהן: יש פה בבואה של סוגיה אחת קטנה שמשליכה על כל מעמד החינוך הציבורי במדינת ישראל בנושא של קבלת תלמידים, בנושא של רישוי, בנושא של פיקוח.

אביעד הכהן: הבעיה היא לא בחוקים.

אביעד הכהן: יש את חוק זכויות התלמיד, את חוק איסור אפליה על מוצרים ושירותים.

אביעד הכהן: הבעיה הא לא בחקיקה, הבעיה היא בפיקוח של משרד החינוך.

אביעד הכהן: זאת הפעם הראשונה שמשרד החינוך נוקט עמדה בדבר הזה.

אביעד הכהן: אני רוצה לקוות שכך יהיה לא רק מחר בפתח תקווה אלא גם בחודשים הבאים ובשנים הבאות.

שמשון שושני: הבעיה של פתח תקווה לא התחילה אתמול, היא התחילה בחודש יוני.

שמשון שושני: ב-2 באוגוסט הגעתי ללשכת ראש העיר בפתח תקווה ויחד עם ראש העירייה נפגשנו עם כל ועדי ההורים, עם עורכי דינם ועם היועצת המשפטית של בתי הספר המוכרים שאינם רשמיים.

שמשון שושני: האזנתי בקשב רב לעורכי הדין ולהורים.

שמשון שושני: כולם ללא יוצא מן הכלל הסבירו מדוע אינם יכולים לקבל תלמידים יוצאי אתיופיה.

שמשון שושני: לא היה שם הורה, מנהל, עורך דין שאמר שהוא יקבל תלמידים יוצאי אתיופיה לבית ספרו בזרועות פתוחות.

שמשון שושני: כששאלתי את השאלות קיבלתי תשובות חד משמעיות.

שמשון שושני: מיד לאחר מכן ביקשה מנהלת המחוז מעיריית פתח תקווה לשבץ את התלמידים העולים מאתיופיה שהגיעו ממרכזי קליטה ליישוב הקבע פתח תקווה.

שמשון שושני: מתוך הניסיון של שנים קודמות היא ביקשה שיעבירו שמות עם מספרי תעודות זהות ושמות בתי הספר שאליהם מיועדים התלמידים.

שמשון שושני: ב-18 באוגוסט, אחרי לפחות 5 מכתבים של פניות לעיריית פתח תקווה, היא קיבלה מכתב מאגף חינוך יסודי פתח תקווה עם רשימות השיבוץ.

שמשון שושני: מנהלת האגף כותבת כך: "היום 16.8 שוחחתי עם נציגי בתי הספר המרחב, דרכי נועם ודעת מבינים ולדבריהם הם נמצאים בחופשה עד יום 23.8.09.

שמשון שושני: כמו כן הם ציינו בפני כי הם נכונים לקבל תלמידים העומדים בקריטריונים של בית ספר כפי שמופיעים בתקנון המוסד.

שמשון שושני: לשאלתי מתי יהיה ניתן להפנות אליהם את התלמידים הם השיבו: "ביום א' 23.8.09 נבחן את התאמת הילדים למוסדותינו.

שמשון שושני: היום נשלחו לבית הספר השונים ממלכתי דתי ומוכרים שאינם רשמיים רשימות תלמידים לשיבוץ , כולל הפרטים הרלוונטיים הנלווים".

שמשון שושני: בתי הספר קיבלו את הרשימות ב-24 לחודש.

שמשון שושני: דאגנו לשלוח למנהלים הביתה את הרשימות".

שמשון שושני: בשימוע שנערך אתמול בית ספר אחד אמר שהעירייה נתנה לו שיבוץ חדש.

שמשון שושני: זכותו של ראש העיר לתת שיבוץ חדש.

שמשון שושני: מדובר ב-14 תלמידים.

שמשון שושני: כששאלנו אם הוא מתחייב לקלוט אותם, הוא אמר שהוא מתחייב לראיין אותם.

שמשון שושני: מה ההבדל בין 14 תלמידים ל-21 תלמידים בבית ספר של 650 תלמידים?

שמשון שושני: מדוע המשפחות בבתי הספר לא מוכנות לקחת משפחה ולאמץ אותה כמו בתהליכי הגיור שעוברים המתגיירים?

שמשון שושני: שאלתי אם הם מוכנים להתחייב ל-21 תלמידים כמו שנקבע בשיבוץ המקורי.

שמשון שושני: לא קיבלתי תשובה.

שמשון שושני: אי קבלת תשובה כמוה כסירוב.

שמשון שושני: מה יקרה אם בית ספר של 300 תלמידים יקבל 9 תלמידים?

שמשון שושני: מה אם יהיו הורים שיאמצו 9 משפחות של עולים חדשים מאתיופיה וילמדו אותם את אורח החיים הנהוג בבית הספר הזה?

שמשון שושני: מה יקרה למדינת ישראל ומה יקרה לבית הספר הזה?

שמשון שושני: נכון שיש פערים.

שמשון שושני: מה, אני לא יודע שיש פערים.

שמשון שושני: הטענות על פערים הם על אורח החים הדתי, על הידיעות הכלליות שהתלמידים מגיעים איתם.

שמשון שושני: אלה פערים של יום ולילה.

שמשון שושני: מה עושה איש חינוך אמיתי?

שמשון שושני: איפה אנחנו?

שמשון שושני: על איזה תהליך חינוכי מדברים איתי שם?

שמשון שושני: זאת חוצפה חינוכית, לא אתגר חינוכי.

שמשון שושני: זה נכון שהם קולטים ילד עיוור לבית ספר, וזה נכון שהם קולטים ילדים מהחינוך המיוחד, אבל למה לא ילדים יוצאי אתיופיה?

שמשון שושני: מה קרה?

שמשון שושני: זה הסיפור כולו בפתח תקווה.

עודד וינר: הרבנים הראשיים רואים חשיבות רבה מאוד בקליטתם של ילדי העולים יוצאי אתיופיה.

עודד וינר: בתי הספר הדתיים הפרטיים ושאינם פרטיים, אלה שמוכרים ואינם מוכרים, האשכנזים והספרדים רואים בזה חשיבות רבה מאוד.

עודד וינר: לא זו בלבד, אלא הרבנים הראשיים אמרו היום בפגישתם עם ראש העיר שכדי להמחיש את אותה -חשיבות שהם מייחסים לעניין הזה הם יהיו מוכנים לבוא בפתיחת שנת הלימודים ולהתייצב באותם בתי ספר דתיים הקולטים את ילדי אתיופיה כדי להביע את תמיכתם בקליטה, לעודד את ההורים, את המורים ואת מנהלי בתי הספר.

עודד וינר: באשר להצעות האחרות שנשמעו פה במסגרת הוועדה.

עודד וינר: נקבעה עם הרבנים הראשיים המשך פעילות, המשך פגישות בנושא הזה כדי למצות את כל האפשרויות ואת כל הרעיונות.

עודד וינר: הכל נעשה בתיאום עם העירייה וראשה מתוך הבנה והכרה בחשיבות המקסימאלית של הנושא הזה.

ציפי חוטובלי: אני רוצה לחזק את ידי שר החינוך.

ציפי חוטובלי: שר החינוך, אתה לא לבד במאבק הזה.

ציפי חוטובלי: מאוד חשוב לנו להגיד שנהגת בדרך הכי נכונה.

ציפי חוטובלי: אולי לראשונה מזה שנים יש עננה שמרחפת על פני שנת הלימודים מסיבות ערכיות מהותיות, לא רק מטעמים של מאבקי כוח בין ארגוני מורים, מערכת החינוך ושר החינוך.

ציפי חוטובלי: זה דבר ראוי.

ציפי חוטובלי: לא יכולת למצוא מאבק ראוי יותר בפתיחת שנת הלימודים הזאת.

ציפי חוטובלי: הדיון שמתקיים כאן מעצים את השאלות הערכיות שהסוגיה הזאת פותחת.

ציפי חוטובלי: אני בוגרת החינוך הדתי לאומי.

ציפי חוטובלי: אני בוגרת של בית ספר פרטי.

ציפי חוטובלי: אני מכירה מקרוב את המערכת.

ציפי חוטובלי: יצא לי ללמד באחד מבתי הספר המדוברים בפתח תקווה.

ציפי חוטובלי: בתקופה שהייתי סטודנטית למשפטים לימדתי שם משפטים.

ציפי חוטובלי: אני מכירה מקרוב את המערכות.

ציפי חוטובלי: תהליך ההפרטה של החינוך הדתי לאומי הוא תהליך שיש לו שני צדדים.

ציפי חוטובלי: דיברתם על חיזוק החינוך הציבורי.

ציפי חוטובלי: בואו לא נשכח שהחינוך הזה הוא חינוך שמנפיק לנו את החבר'ה שמתגייסים ליחידות הכי קרביות בצה"ל.

ציפי חוטובלי: יש לנו חינוך שמצד אחד מייצר תוצרים חינוכיים נהדרים, מצד שני יש בעיה של אליטיזם.

ציפי חוטובלי: השאלה היא אם בתי הספר רואים את עצמם כאליטה מנותקת או כאליטה משרתת.

ציפי חוטובלי: אין לי ספק שהיעד של בתי הספר האלה צריך להיות אליטה משרתת.

ציפי חוטובלי: אליטה משרתת היא אליטה קולטת עלייה.

ציפי חוטובלי: אליטה משרתת היא אליטה שמתביישת בזה שהיא מתנצחת כמה שבועות מול מערכת החינוך בכך שהיא לא מוכנה לקבל תלמידים.

ציפי חוטובלי: אחרי ששמעתי את המנכ"ל שאמר את הדברים ללא כחל וסרק מדובר פשוט בביזיון.

ציפי חוטובלי: מדובר בקומץ תלמידים.

ציפי חוטובלי: 50 תלמידים שמתחלקים על 3 בתי ספר זה קומץ זעום.

ציפי חוטובלי: ברמה העקרונית של פתח תקווה אני לא רואה שום סיבה לא לכפות על בתי הספר האלה לקבל את אותם תלמידים.

ציפי חוטובלי: אין לי ספק שסוגיית פתח תקווה יכולה להיפתר, אבל יש שני אבלים גדולים.

ציפי חוטובלי: אחד זה הנושא של איך קולטים את התלמידים האלה.

ציפי חוטובלי: דיברו כאן הרבה על זה שאם קולטים אותם קולטים אותם בכפייה.

ציפי חוטובלי: אם בתי הספר האלה מתייחסים לעניין הזה כמי שקפאם שד יכול להיות שגם הקליטה תהיה בהתאם.

ציפי חוטובלי: משרד החינוך צריך לבנות תכנית ליווי לכל אותם תלמידים כדי לסייע לבתי הספר לקלוט את התלמידים לא רק בדרך פורמאלית של רשימות שמיות שבהן משובצים תלמידים, אלא גם בדרך שתאפשר כלים.

ציפי חוטובלי: הכלים זה לא רק משפחות טובות שיאמצו את התלמידים, אלא גם כלי עזר מבחינה פדגוגית.

ציפי חוטובלי: מדובר בתלמידים שזקוקים לכלי העזר האלה.

שמשון שושני: זה נאמר בשימוע.

ציפי חוטובלי: אני שמחה שהדברים האלה נאמרו, אבל חשוב מאוד שתכנית השיבוץ לא תהיה תכנית טכנית אלא תכנית מהותית שתשלב את התלמידים.

ציפי חוטובלי: יש את הרמה המערכתית.

ציפי חוטובלי: אמר כאן עו"ד אביעד הכהן, שאני מכירה ומעריכה, שאין כאן בעיה חקיקתית.

ציפי חוטובלי: אם החקיקה היא כל כך שוויונית, איך הגענו למצב שבו שנה אחרי שנה נאלצים לפנות לבג"ץ כדי לקבל סעד לעניין הזה?

ציפי חוטובלי: יש אחריות לשר, אבל יש גם אחריות לבית הזה לייצר נורמה.

ציפי חוטובלי: הנורמה הערכית הזאת חייבת להיות מעוגנת בחקיקה כדי שבתי הספר לא יוכלו לעשות סלקציות ולייצר כיתות אפרטהייד.

ציפי חוטובלי: אנחנו חייבים לייצר כאן מהלך חקיקתי יותר פרטני שידון בסוגיה הזאת ויפתור את הבעיה הספציפית הזאת של קליטת עלייה.

ציפי חוטובלי: אני לא חושבת שאפשר להתנער מאחריות חקיקתית בעניין הזה.

ציפי חוטובלי: זה המהלך שצריך לצאת מהבית הזה.

זאב בוים: ברור לכל הנוכחים שפתח תקווה נמצאת בעין הסערה, אבל שלא תהיינה אשליות.

זאב בוים: עין הסערה בכל פתיחת שנת לימודים עוברת ממקום למקום.

זאב בוים: פעם זה באור יהודה, עכשיו זה בפתח תקווה.

זאב בוים: זה יחזור על עצמו באותם מקומות שבהם יש ריכוז של עולי אתיופיה.

זאב בוים: הם לא פרוסים בכל הארץ.

זאב בוים: אני לא רוצה להגיד שיש לנו חטא קדמון על הדרך שבה קלטו, על הדרך שהיפנו עולים.

זאב בוים: זאת סוגיה שאין טעם להעלות.

זאב בוים: בכל הערים שקלטו את עולי אתיופיה ישנה בעיה.

זאב בוים: בבתי הספר הממלכתיים דתיים בקריית מלאכי או בקריית גת יש 60% בני העדה האתיופית, יש 80% בני העדה האתיופית.

זאב בוים: מרגע שעוברים אחוז מסוים מבלי שאתה מוסיף תלמידים זה מה שקורה.

זאב בוים: האוכלוסייה האחרת מוציאה את התלמידים החוצה.

זאב בוים: יש להם את הזכות להוציא החוצה.

זאב בוים: לכל אזרח יש את הזכות האלמנטרית הזאת, רק לא להורים של הילדים עולי אתיופיה.

זאב בוים: המערכת הממלכתית דתית כורעת תחת הנטל לא מהיום.

זאב בוים: היא נטלה על עצמה בשנות ה-80 את המשימה הזאת.

זאב בוים: זה היה גם משיקולים פוליטיים.

זאב בוים: מה שקורה עכשיו זה שהרבנים משתמשים באמטלות כמו הגיור כדי לשלול את הזכות הזאת של הורים לשלוח את הילדים שלהם לבתי ספר שהם רוצים בהם.

זאב בוים: אני רוצה לברך, לשבח ולחזק את שר החינוך, את מנכ"ל משרד החינוך על העמדה הזאת שהם נוקטים.

זאב בוים: כשהייתי השר לקליטת עלייה הייתי בדברים עם הרב הראשי, הרב עמאר, שהוא איש יוצא מן הכלל, כדי לחפש פתרונות.

זאב בוים: הצעתי לו לתת את האפשרות לכל הורה יוצא אתיופיה לשלוח את הילד שלו לכל בית ספר שהוא ירצה בו, כשתינתן תכנית מיוחדת.

זאב בוים: הרב עמאר בעניין הזה לא מספיק חזק.

זאב בוים: הוא לא נתן לי מענה.

זאב בוים: הפתרון שעולי אתיופיה ייקלטו במערכת החינוך הממלכתית דתית היה פתרון נוח לחברה הישראלית.

זאב בוים: אם תהיה פריצת דרך, והיא צריכה להיות, לא יהיה קל עם המערכת הכללית.

זאב בוים: גם שם נראה את ההורים.

זאב בוים: אי אפשר להתעלם מכך שיש בחוגים רחבים בחברה הישראלית תופעה גזענית.

זאב בוים: צריך להלחם בה כארץ קולטת עלייה.

זאב בוים: אני לא יודע להציע פתרון.

זאב בוים: מדובר בפתרון פרטני.

זאב בוים: אני מקווה שאחרי שהשר יישב עם ראש העיר הם ימצאו איזו שהיא דרך.

זאב בוים: דיון כזה צריך שיהיה פתיחה לטיפול מעמיק בסוגיה האסטרטגית הזאת.

יוליה שמאלוב-ברקוביץ: אני לא חושבת שאני יכולה להוסיף הרבה לגבי הגזענות שדיברנו עליה כאן, אבל אני רוצה להכניס נופך שממנו אני באה ולומר שאין דבר שמעצבן אותי יותר או מקומם אותי כשאני שומעת כשאומרים את המשפט: הוא תלמיד רוסי, זה עיתון רוסי, זה טלוויזיה רוסית.

יוליה שמאלוב-ברקוביץ: אני מתקנת כל בן שיח ואומרת שלא מדובר ברוסים אלא בישראלים דוברי רוסית.

יוליה שמאלוב-ברקוביץ: אותו דבר לגבי האתיופים.

יוליה שמאלוב-ברקוביץ: לא מדובר באתיופים, מדובר בישראלים דוברי אמהרית.

יוליה שמאלוב-ברקוביץ: עליתי לארץ בשנת 1979 מרוסיה.

יוליה שמאלוב-ברקוביץ: אני מתמודדת הרבה מאוד שנים עם גזענות שקיימת כלפי האוכלוסייה דוברת רוסית.

יוליה שמאלוב-ברקוביץ: אולי עכשיו יגידו שזה לא סקסי ובגלל זה לא מדברים על זה, אבל הגענו למצב שהחברה הישראלית התפרקה לפיקסלים קטנים כמו בפלזמות.

יוליה שמאלוב-ברקוביץ: יש לנו אתיופים, חרדים, דתיים, רוסים, מרוקאים, תל-אביבים, מתנחלים, כיפות סרוגות, תימנים, אשכנזים, ערבים, דרוזים, כתומים.

יוליה שמאלוב-ברקוביץ: מה קורה לנו, חברים?

יוליה שמאלוב-ברקוביץ: כששמים את הפיקסלים האלה לתמונה אחת יוצאת תמונה מכוערת.

יוליה שמאלוב-ברקוביץ: אני מבקשת ממך, אדוני השר, כאחת שעברה את זה בעצמה ויודעת טוב מאוד על מה היא מדברת, שתוציא הוראה שב-1 בספטמבר יהיה שיעור של קליטת עלייה במדינת ישראל בכל הכיתות.

יוליה שמאלוב-ברקוביץ: זאת מדינת קליטה, זאת מדינת עלייה.

יוליה שמאלוב-ברקוביץ: אני שמעתי ברדיו ששאלו איזו בחורה שהשם שלה נטליה מאיפה היא והיא ענתה שהיא מיוון.

יוליה שמאלוב-ברקוביץ: היא העדיפה לומר שהיא מיוון ולא מרוסיה.

יוליה שמאלוב-ברקוביץ: זה דבר שצריך להיפסק.

יוליה שמאלוב-ברקוביץ: זה כל כך טעון כשאני רואה קבוצת אתיופים עומדת ומבקשת את זכויותיה.

יוליה שמאלוב-ברקוביץ: הם מתו בדרך לכאן.

יוליה שמאלוב-ברקוביץ: הם מגיעים לפה והם רואים שמדינת ישראל אוהבת עלייה, רק לא את העולים.

יוליה שמאלוב-ברקוביץ: אני לא רוצה לשמוע שהילדים שלי יגידו לי לא לדבר איתם רוסית ליד החברים שלהם.

יוליה שמאלוב-ברקוביץ: חובה בכל כיתה ובכל בית ספר שיתחילו את שנת הלימודים בלימוד קליטת עלייה ומה זה השונה.

יוליה שמאלוב-ברקוביץ: מדינת ישראל צריכה להיות המקום הכי טוב ליהודים לחיות בו.

חיים אמסלם: כשדבר שנאסר בתורה מתנגש עם כבוד הבריות, אז כבוד הבריות יותר חשוב.

חיים אמסלם: היה צריך להיות שכל בתי הספר הדתיים, ללא יוצא מן הכלל, יקבלו ילדים עולים יוצאי אתיופיה.

חיים אמסלם: זאת הנחייה שיצאה משולחנו של מרן, הרב עובדיה יוסף, זו הנחייה שיצאה מכבוד הרב הראשי, הרב עמאר ומכל הרבנים.

חיים אמסלם: צריך לקבל את ילדי העולים ולשלב אותם.

חיים אמסלם: יצירת בתי ספר רק לילדי עולים היא מתכונת גרועה ושלילית.

חיים אמסלם: שמענו כאן כמה הצעות לפתרון.

חיים אמסלם: בא ראש העיר ואמר שיש לו הצעה.

חיים אמסלם: מסתבר שההצעה לא מתקבלת על השר ועל ראשי משרדו.

חיים אמסלם: הוצעה הצעה להסיע את ילדי העולים לבית ספר מחוץ לפתח תקווה.

חיים אמסלם: מסתבר שכך היה בעבר באור יהודה.

חיים אמסלם: אולי זה טוב, אולי זה פחות טוב, אינני יודע.

חיים אמסלם: השר הציע בשיחה עם הרב עמאר תגבור לימודי דת בתוך בתי הספר הכלליים.

חיים אמסלם: העולים החדשים יוצאי אתיופיה שלא צריכים לעבור גיור לחומרה רוצים ללכת לחינוך הדתי.

חיים אמסלם: יש בודדים שבוחרים בחינוך אחר.

חיים אמסלם: אף אחד לא מגביל אותם, אף אחד לא מפריע להם.

חיים אמסלם: אם הגענו לכך שאנחנו במו ידנו גרמנו לבוא בהצעה כזאת זאת בושה.

חיים אמסלם: במקום לקרב לדת את אותם אלה שרוצים, השר מציע פתרון כזה.

חיים אמסלם: כתוב: "אין אדם לומד תורה אלא במקום שליבו חפץ".

חיים אמסלם: מי שנושא על גבו את עליית יהודי אתיופיה לישראל זה מרן הרב עובדיה יוסף.

חיים אמסלם: החזיק אחריו הרב עמאר.

חיים אמסלם: אני מחזיק פה מכתב משנת תשס"ג לא לגבי העלייה האתיופית, אלא לגבי אותם בני הפלשמורה שדורשים מהם תהליך נוסף.

חיים אמסלם: הרב עמאר כותב: "בני הפלשמורה הנמצאים במחנות הם יהודים גמורים".

חיים אמסלם: התהליך שקוראים לו גיור לחומרה הוא כדי להסיר כל ספק.

חיים אמסלם: צריך להבין את דבריו של הרב.

חיים אמסלם: אני לא רוצה להגיע למצב שיבוא היום שהם יצטרכו ללכת למקומות שהם בניגוד לרצונם ובניגוד למה שהם חפצים בו.

רן ארז: כבוד היושב-ראש, כבוד השר, כבוד המנכ"ל, עסקנו כאן במשך שעות ואתם עסקתם במשך ימים במקרה פתח תקווה.

רן ארז: זה מקרה של כיבוי שריפה.

רן ארז: השריפה הזאת משמשת כקטליזטור לדיון הרבה יותר עמוק.

רן ארז: האפליה הקיימת מביישת, מבזה, היא מעשה נבלה למה שנעשה שם.

רן ארז: זה קצה של הקרחון.

רן ארז: הדבר הזה קיים בעוד הרבה מאוד מקומות, לא רק על הרקע של אתיופים או רוסים או כל עדה אחרת.

רן ארז: האפליה קיימת גם על רקע סוציו-אקונומי.

רן ארז: מוסדות ובמיוחד מוסדות דתיים הפכו להיות מוסדות סלקטיביים על מנת להתחמק מהאינטגרציה.

רן ארז: כדי להתחמק מהאינטגרציה בצורה הכי אלגנטית התחילו לדרוש תשלומים מאוד גבוהים לבתי הספר, למרות שתשלומי ההורים אסורים.

רן ארז: מטבע הדברים מנפים את כל אלה שידם לא משגת.

רן ארז: מה שקורה כרגע זה שאנחנו מתפצלים יותר ויותר.

רן ארז: אני רוצה לברך אותך ואת המנכ"ל אשר באומץ לב תפסתם את השור בקרניו.

רן ארז: צריך לטפל לא רק בבעיה של היהודים יוצאי אתיופיה, לא רק בבעיית היהודים יוצאי רוסיה.

רן ארז: בבית ספרי 60% מהתלמידים הם אתיופיים.

רן ארז: יש לנו גם כיתה של יוצאי רוסיה שחייבים ללמוד שם למרות שהם לא דתיים כדי לעבור תהליך של גיור.

רן ארז: הדבר הזה יוצר גטאות.

רן ארז: אם אנחנו רוצים חברה מאוחדת ולא מתפצלת כפי שאמרה חברת הכנסת, חייבים לטפל בזה לפעמים בצורה קשה, בידיים קשות וללא ויתורים.

יצחק דסה: אני רוצה להודות לשר החינוך ולמנכ"ל משרד החינוך שנלחמים נגד התופעה ביד קשה.

יצחק דסה: מערכת החינוך חולה לא מהיום, היא חולה כבר עשרות שנים.

יצחק דסה: העדות הכי טובה הייתה מנכ"לית משרד החינוך לשעבר שהגנה בחירוף נפש על מדיניות המכסות.

יצחק דסה: מדיניות המכסות היא טעות חמורה.

יצחק דסה: אי אפשר לחנך על ידי קביעת מכסות.

יצחק דסה: אנחנו הגשנו עתירה לבטל את המכסות האלו משום שחשבנו שההתמודדות עם האתגר החינוכי הוא לא לפי קביעת מכסות.

יצחק דסה: אסור לקבוע מכסות.

יצחק דסה: ראינו מדינות אחרות שקבעו מכסות ליהודים.

יצחק דסה: ארצות הברית למשל.

יצחק דסה: אי אפשר להתמודד במערכת החינוך על ידי קביעת מכסות.

רונית תירוש: אתה בעד גטאות?

יצחק דסה: לא.

יצחק דסה: בזמנך הייתה לך אפשרות להתמודד עם תופעות.

יצחק דסה: היה סיפור בבית ספר באשדוד שהפרידו ועשו כיתה לאתיופים וכיתה ללא אתיופים.

יצחק דסה: מערכת החינוך לא עשתה דבר.

יצחק דסה: התשובה שלך למכתב שלי הייתה שריבוי יוצאי אתיופיה בבית ספר יוצר סטיגמות בבית ספר.

יצחק דסה: מי שבא ואמר לכם שהוא לא מוכן להגן על מדיניות אפליה גזענית היה היועץ המשפטי לממשלה, שהוא היום שופט בבית המשפט העליון.

יצחק דסה: אם תקבעו מכסות זה לא יעמוד במבחן בג"ץ.

יצחק דסה: אל תקבעו מכסות.

יצחק דסה: אם אתם רוצים להתמודד עם בעיית החינוך, עם האתגר תתמודדו בדרך הנכונה.

יצחק דסה: הבעיה מתחילה בכך שהורים מוציאים את ילדיהם כי הם באים ואומרים שהם לא רוצים שהילדים ילמדו בבתי ספר עם אתיופים.

יצחק דסה: שם מתחילה הבעיה.

יצחק דסה: במקום לבוא ולפזר את בתי הספר האלה תשקיעו במורים טובים, תשקיעו בהוראה טובה.

יצחק דסה: ככל שהרמה באותו בית ספר תעלה גם אותם הורים שהוציאו את ילדיהם בטענה שהם לא רוצים שהילדים שלהם ילמדו עם אתיופים יחזרו לאותם בתי ספר.

יצחק דסה: תתארו לעצמכם שכונה שלמה שמאוכלסת באנשי היי-טק יוצאי אתיופיה.

יצחק דסה: גם אז נקבע מכסות?

יצחק דסה: גם אז נגיד שאי אפשר ליצור כיתות אלא רק לאתיופים?

יצחק דסה: הבעיה היא לא באתיופים, הבעיה היא ברמת ההוראה.

יצחק דסה: כבוד השר וכבוד המנכ"ל, אני קורא לכם לצאת בפעולה לעידוד סובלנות וערכי שוויון.

יצחק דסה: זה חסר.

יצחק דסה: אני מבקש שתכניסו במערכת השיעורים של בתי הספר את מורשת יהדות אתיופיה.

יצחק דסה: היום זה לא נלמד.

יצחק דסה: לא יכול להיות שלא ילמדו על קהילה שחרפה את נפשה להגיע לארץ.

יצחק דסה: ככל שזה יהיה וככל שהמערכת תלמד כך גם הגאווה של הקהילה תעלה.

יצחק דסה: לא יכול להימשך מצב כזה.

יצחק דסה: לא יכול להיות שאנחנו בני הקהילה נקבל את הזכות שלנו דרך בתי משפט ובג"ץ.

יצחק דסה: אני רוצה שתצאו מרמה של דיבורים לרמה של עשייה.

יצחק דסה: אני רוצה לראות שתענישו את בתי הספר הסוררים והמזלזלים.

יצחק דסה: איפה נשמע כדבר הזה שבא בית ספר ואומר שהוא לא רוצה להגיע לשימוע?

יצחק דסה: עם כל הכבוד לעיריית פתח-תקווה, אתם לא תכתיבו לנו, אנחנו נכתיב לכם.

יצחק דסה: כבוד שר החינוך, יש לך תפקיד מאוד קשה כי יש לך מערכת חינוכית חולה שאתה צריך להבריא.

יצחק דסה: אנחנו נעמוד לרשותך בכל מה שנוכל לעשות.

תומר שקד: אנחנו לא פה כדי למצוא שולחן וכיסא.

תומר שקד: ברור שחייבים למצוא מקום לתלמידים האלה מחר, אבל את השולחן והכיסא אפשר היה למצוא גם בכיתות הקלט ב"נר עציון" ובעוד הרבה מאוד מקומות.

תומר שקד: הרעיון הוא שולחן וכיסא במקום שיקלוט את אותם תלמידים מאתיופיה בצורה הטובה ביותר.

תומר שקד: אני רוצה לדבר על הפשרה שהייתה אתמול.

תומר שקד: אני מכבד מאוד את המאמצים שנעשו להגיע לפשרה, אבל אני לא מבין ממתי מתפשרים על שוויון.

תומר שקד: כשאנחנו מדברים על שוויון לא עושים מקח וממכר.

תומר שקד: כך אני תופס את הדברים.

תומר שקד: כבוד ראש העיר יצחק אוחיון, איך 48 תלמידים שהיו ברשימות ירדו ל-30?

גדעון סער: אדוני היושב-ראש, אני רוצה להודות לכל מי שברך ולכל מי שחיזק.

גדעון סער: בשנת 1999 הייתי פעם ראשונה מזכיר ממשלה.

גדעון סער: אחרי שהפסדנו בבחירות הייתי עסוק בלהביא עולים מקווארה באתיופיה.

גדעון סער: דאגתי ל-3 מטוסים בשבוע כי לא ידעתי מה יקרה אחרי זה.

גדעון סער: לא האמנתי, אדוני היושב-ראש, שמקץ 10 שנים זה יהיה היחס של המדינה לעולי אתיופיה.

גדעון סער: אני מקבל את ההצעה של חברת הכנסת שמלוב לגבי שיעורים על קליטת עלייה.

גדעון סער: זה יהיה.

גדעון סער: אני מוכן לבחון את הנושא של מורשת יהדות אתיופיה ולראות איפה זה נכון מבחינה פדגוגית יחד עם הצוות המקצועי של המשרד.

גדעון סער: קיבלנו את ההצעה שהוצעה על ידי העירייה.

גדעון סער: לא אנחנו שינינו אותה.

גדעון סער: אנחנו קיבלנו את ההצעה שהוצעה על ידי העירייה במקור.

גדעון סער: אנחנו מתכוונים להתמודד עם בעיות העומק שעלו בדיון הזה, לא רק עם הבעיה הזאת.

גדעון סער: לגבי קליטה על ידי מוסדות חרדיים.

גדעון סער: אני לא שללתי קליטה על יד מוסדות חרדיים.

גדעון סער: אגב, יש מוסדות חרדיים שקולטים גם בפתח תקווה.

גדעון סער: בעיני רצוי שיקלטו תלמידים מוסדות שמחנכים לשירות צבאי ונותנים כלים להשתלבות בשוק התעסוקה הישראלי באופן אופטימאלי.

גדעון סער: אני לא מוכן לוותר על העקרונות שהצגתי כאן.

גדעון סער: אני לא מוכן לוותר עליהם.

גדעון סער: יש כאן איזה שהוא מצב מאוד יוצא דופן.

גדעון סער: ראש העיר אומר לי וגם אחרים שמי שמפריע לשיבוץ, שמי שמפריע לסמכות העירייה לשבץ לפי חוק, שמי שמפריע לפתיחת שנת הלימודים זה משרד החינוך, למרות שלפי דעתי אם לא העמידה שלנו גם תלמיד אחד לא היו מתכוונים לקלוט.

גדעון סער: אם יש שיבוץ אנחנו נאפשר לפתוח את שנת הלימודים.

גדעון סער: אינני מאמין שהשיבוץ הנוכחי צודק.

גדעון סער: אינני מאמין שהעמדה שהוצגה אתמול בפני המנכ"ל בשימוע על כך שהם מתכוונים לראיין תלמידים השתנתה.

גדעון סער: אם היא הייתה משתנית היינו רואים נציגים של בתי הספר.

גדעון סער: זה נכון שהסמכויות הן של הרשות המקומית, אבל על הזכות שלנו לפעול לפי הסמכויות שיש לנו בחוק, כשאחת זה בנושא התקצוב והשנייה בנושא של הרישיון, אנחנו לא מוותרים.

גדעון סער: אנחנו נשב עם ראש העיר ועם גורמים נוספים אחרי הישיבה ונראה אם אנחנו יכולים להגיע למצב שעומד בכל הקריטריונים שלנו.

גדעון סער: אם לא יהיה מצב כזה אנחנו נראה איך לפעול.

גדעון סער: בכל מקרה יש לנו שעות ספורות.

גדעון סער: אני מודה לך, אדוני היושב-ראש, על זימון הדיון.

גדעון סער: אני חושב שזה היה דיון חשוב.

גדעון סער: אני מקווה שנצליח בין היתר כתוצאה מהדיון להביא לשינויים שכל אזרח שעוקב אחרי מה שקרה פה מבין כמה הם נדרשים בחברה שלנו.

זבולון אורלב: קיימנו היום אחד מהדיונים החשובים שעסקו בהווייתה של החברה היהודית, של החברה הישראלית כאן בישראל.

זבולון אורלב: הדיון נגע בעצבים החשופים ביותר שעוסקים במי אנחנו, בתעודת הזהות שלנו, בערכים שלנו ובדברים שנוגעים לנימי הנפש שלנו.

זבולון אורלב: אחד הדברים שראוי מאוד לומר אותם זה שקליטת העלייה במערכת החינוך היא מהתפקידים היותר חשובים והיותר עיקריים של מערכת החינוך.

זבולון אורלב: היא משקפת את המוסר ואת הערכים היהודיים ואת הייעוד העיקרי של מדינת ישראל.

זבולון אורלב: אבן יסוד קיומה של מדינת ישראל זה היותה מדינה מקבצת עלייה מכל העולם וקולטת אותם באהבה.

זבולון אורלב: קליטת התלמידים העולים בבית ספר היא זכות ערכית ומוסרית שאין נעלה ממנה.

זבולון אורלב: הוועדה יכולה לקבוע בצורה חד משמעית שבידי השר הסמכויות המלאות , כולל השפעה בנושא אישור השיבוץ.

זבולון אורלב: שר החינוך בשנת 1999 הוציא צווים לראש עיריית חיפה לקלוט את האתיופים באתר הקרוואנים שהיה 100 מטר מהגבול המוניציפאלי.

זבולון אורלב: צריך לדעת שהוועדה נותנת גיבוי לשר לחייב רשויות מקומיות, בתי ספר, לרבות בתי ספר שאינם רשמיים, לקלוט ללא מיון תלמידים עולים.

זבולון אורלב: החוק הזה הוא לא חוק יבש, הוא חוק שמבטא ערכים ציוניים, ערכים ממלכתיים, ערכים מוסריים.

זבולון אורלב: מי שבסופו של דבר קובע את מגמת הלימוד שבא ילמדו ילדיו אלה ההורים.

זבולון אורלב: איש איננו יכול לקחת את הזכות הזאת מההורים.

זבולון אורלב: רובם רוצים ללמוד בחינוך הציוני דתי.

זבולון אורלב: מערכת הציונית דתית על כל בתי הספר שלה חייבת לקלוט אותם.

זבולון אורלב: אני לא יכול להתעלם מהדיווח של ראש העיר.

זבולון אורלב: אדוני השר, אנחנו נותנים לך גיבוי מלא להבטיח שהשיבוץ השוויוני בקליטת התלמידים העולים בין בתי הספר הרשמיים ואינם רשמיים יהיה כפי שהעירייה הציגה כאן.

גדעון סער: השיבוץ הזה שונה.

גדעון סער: הוא לא מקובל עלינו.

זבולון אורלב: אין כרגע רשימות.

זבולון אורלב: תוך כדי הישיבה קיבלתי פקס מבית ספר נועם שהוא אחד מבתי הספר המדוברים.

זבולון אורלב: הם כותבים שבהתאם לבקשה הם מודיעים שהם מקבלים את ההצעה של ראש העיר לקבל את התלמידים כפוף לכך שמשרד החינוך לא ינסה לשלול את התקציבים.

זבולון אורלב: הודעת ראש העיר רשומה בפנינו.

זבולון אורלב: הסמכויות הן סמכויות של ראש העיר.

זבולון אורלב: סמכות שר החינוך לאשר או לא לאשר את הדבר.

זבולון אורלב: אנחנו רושמים בפנינו שגם ראש העיר אומר שהתלמידים כולם ייקלטו בבתי הספר עד מחר ללא מיון.

זבולון אורלב: השיבוץ יוצג למשרד החינוך.

זבולון אורלב: פתח תקווה תמשיך לקלוט עלייה.

זבולון אורלב: יכולים להיות כמה מאות תלמידים בשנה.

זבולון אורלב: אם במשך החודשיים האחרונים נקלטו כ-120 תלמידים או כ-100 תלמידים, פירושו של דבר שבמשך שנה זה יכול להיות כמה מאות.

זבולון אורלב: צריך להבטיח שהשיבוץ בבתי הספר ימשיך להיות על פי הכללים שדיברנו עליהם.

זבולון אורלב: גם האפשרות של הסעה מחוץ לפתח תקווה לבתי ספר מבוססים צריכה להיות בהסכמה ובהבנה עם ההורים ובהידברות עם כל מי שצריך להידבר.

זבולון אורלב: אלה דברים שנעשים גם היום במערכת החינוך.

זבולון אורלב: אנחנו רושמים בפנינו את הודעת שר החינוך שבשעות הקרובות יימשכו הדיונים עם ראש העיר ועם כל הגורמים.

זבולון אורלב: אנחנו קוראים לכולם להגיע למצב שכל תלמיד ילמד בבית הספר במגמת החינוך שהוא ביקש.

זבולון אורלב: כל זאת על בסיס של קליטה שוויונית וללא מיון.

זבולון אורלב: צריך להגיע להסדר מיידי כדי להביא לקליטת הילדים.

זבולון אורלב: אנחנו נותנים גיבוי לשר החינוך להוביל את הפתרון הזה ברוח הדברים שנאמרו כאן.

זבולון אורלב: בתי הספר הפרטיים הם לא אויבי מדינת ישראל.

זבולון אורלב: אני מוחק את המילה "גזענים".

זבולון אורלב: הם לא גזענים.

זבולון אורלב: אני מציע לא להגיע לאוקטבות האלו.

זבולון אורלב: זה לא פותר שום דבר.

זבולון אורלב: יש שם אנשים טובים, יש שם מורים טובים.

זבולון אורלב: צריך לדבר ולהגיע להבנות על בסיס הדברים שדיברנו כאן.

זבולון אורלב: תודה רבה, הישיבה נעולה.